
Parathënie 


Johann Christian Marek 
(Universiteti i Gracit, Austri) 


hkrimi programor i Mëeinong-ut Jshqipto: 

Majnong, përkth.) “Mbi teorinë e Objekteve” 
(1904b) zë një pozitë të shquar si nga aspekti 
1 historisë së filozofisë ashtu edhe nga aspekti 
sistematik i filozofisë. Fillimisht ky shkrim i shërbeu 
Meinong-ut si hyrje në veprën me grup autorësh që 
ai e redaktoi, Hulumtimet mbi teorinë e Objekteve 
dhe psikologjinë (1904) Igjerm.: Untersuchungen 
zur Gegenstandstheorie und Psychologie) me rastin e 
ekzistencës dhjetë-vjeçare të Laboratorit Psikologjik 
të Universitetit të Gracit, sepse në vitin 1894 ai e 
pati themeluar laboratorin e parë eksperimental 
psikologjik të monarkisë Austriake. Meinong-u ishte 
më pak i shqetësuar për ta dhënë një hyrje në dhjetë 
kontributet tjera të shkruara nga studentët e tij, sesa 
me paraqitjen për herë të parë të qartë të pikëpamjes 
së tij për një lloj të veçantë të ontologjisë, përkatësisht 
“teorinë e Objekteve”, të cilën ai e pagëzoi në këtë 
mënyrë. Kjo është një teori ontologjike apriorike 
që sistematikisht prezanton dhe shqyrton jo vetëm 
Objektet ekzistuese, por edhe ato jo-ekzistuese, 
madje edhe Objektet paradoksale, si raste kufitare. Ai 

tashmë kishte përfshirë teza objekt-teorike në punime 
të mëparshme më të vogla e më të mëdha, të tilla si 
Meinong 1899 dhe 1902, por tash kjo ishte një çështje 
e tij eksplicite për ta karakterizuar këtë shkencë të re 
të Objekteve si të tillë dhe në përgjithësi në thelbin e 
saj, fushën e saj të përgjegjësisë dhe të përshkruajë 
metodën dhe ta kufizojë atë nga shkencat e tjera, si 
dhe ta arsyetojë pse ajo është një disiplinë e pavarur 
shkencore. 

Më vonë, në Meinong 1907, ky projekt u shtjellua 
me hollësi në një libër të veçantë. Një trajtesë tjetër 
e përgjithshme mbi teorinë e Objekteve nuk u botua 
gjatë jetës së tij, por ekzistojnë pak a shumë studime të 
hollësishme mbi tema individuale të epistemologjisë, 
teorisë së gjuhës, psikologjisë filozofike dhe 
veçanërisht teorisë së vlerës (p. sh. Meinong 1906, 
1910, 1915, 1917). Këto studime kanë për qëllim 
paraqitjen e një sistemi filozofik, përmbledhja e të 
cilit u botua pas vdekjes në veprën Meinong 1921. 

“Mbi teorinë e Objekteve” zë një vend të 
rëndësishëm në historinë e filozofisë moderne, 
veçanërisht në filozofinë analitike. Para së gjithash, 
Bertrand Russell (Rasëllj kontribuoi për këtë qëllim 
që nga viti 1899 me recensionet e tij për disa nga 
punimet e Meinong-ut. Russell-i e bëri Meinong-un të 
famshëm, por më pas edhe famëkeq, sepse në Russell 
1905a, 1905b dhe 1907 ai hodhi poshtë teorinë e 
Objekteve si një doktrinë jo-konsistente. Në gjysmën 

e dytë të shekullit XX, debati Russell-Meinong u bë 
një nxitje për zhvillimin e versioneve të logjikës dhe 
semantikës së Meinong-ut si alternativa serioze karshi 
logjikës dhe semantikës klasike (shih p. sh. Parsons 
1980, Routley 1980, Lambert 1983, Zalta 1983, 
Jacquette 2015: gjithashtu: Reicher 2016, Marek 
2018). Monografia e John Findlay mbi Meinong-un 
(Findlay 1933) dhe përkthimi anglisht “The Theory 
of Objects” (Chisholm 1960) ishin gjithashtu të një 
rëndësie të jashtëzakonshme për diskutimin anglo- 
sakson të teorisë së Objekteve të Meinong-ut. 

Pikënisja e Meinong-ut në shkrimin që e keni 
në përkthimin më poshtë, është teza psikologjike 
që krejt ngjarja psikike, d. m. th. të imagjinuarit, të 
gjykuarit dhe të hamendësuarit, të ndijuarit dhe të 
dëshiruarit, zakonisht drejtohet drejt diçkaje, drejt një 
Objekti. Qasja e Meinong-ut ndaj filozofisë u formua 
nga psikologjia deskriptive e Franz Brentano-s, në 
veçanti nga teza e tij e inekzistencës intencionale 
(intencionalitetit) të asaj që është psikike, dhe 
teoria e tij e Objekteve lidhet me, por është edhe në 
konkurrencë me, fenomenologjinë e Edmund Husserl- 
it. Brentano, së bashku me studentët e tij Edmund 
Husserl-in dhe Meinong-un, me të drejtë mund të 
llogariten ndër përfaqësuesit më të rëndësishëm të 
një filozofie fenomenologjike, ndonëse Brentano do 
të hidhte poshtë mësimet e Mceinong-ut në Brentano 
1889 (fq. 84) si një devijim absurd. 

Meinong-u tani merret me atë se çka krejt mund 
të jetë Objekt dhe për çfarë bëhet fjalë te Objekti si i 
tillë (Objekti i pastër) ose Objektet në përgjithësi. Në 
metafizikë ai me sa duket sheh vetëm një kandidat të 
mundshëm për një shkencë kaq të përgjithshme, por 
për të rezulton se ajo nuk është mjaft e përgjithshme, 
pasi ajo është e zënë peng nga , paragjykimi në favor 
të reales”, pasi ajo merret vetëm me gjëra ekzistuese 
reale. Shkenca më e përgjithshme duhet të shkojë 
përtej asaj që ekziston, që ka ekzistuar ose që do të 
ekzistojë, ajo gjithashtu duhet ta përfshijë edhe atë 
që nuk ekziston. Për të, ajo që nuk ekziston është 
gjithçka që nuk është reale, e së pari, kjo përfshin 
thjesht atë që subziston, domethënë, të dhënat ideale 
siç janë numrat dhe gjendjet e gjërave (Sachverhalte 
(të cilat ai i quan “Objektivë” (Objektive)). Më tutje, 
kjo përfshin gjëra të mundshme, por të parealizuara si 
mali i artë dhe madje edhe Objekte të pamundura si 
katrori i rrumbullakët. Tani lidhur me një Objekt mund 
të bëhen gjykime të vërteta në lidhje me natyrën e tij, 
pra, për kështu-qenien e tij, — për shembull “katrori i 
rrumbullakët është i rrumbullakët” — pa presupozuar 
ekzistencën e Objektit në fjalë: kjo do të thotë “parimi 
i pavarësisë së kështu-qenies nga qenia” (fq. 8). 

Me përjetimet tona ne mund të kapim Objekte, 
pavarësisht nëse ato ekzistojnë apo jo, me ç'rast 
llojeve themelore të përjetimeve u renditen lloje të 
caktuara të Objekteve. Sendet — Meinong-u i quan 

objekte TObjekte)' — përfytyrohen (të tilla si antipodi 
ose numri 2) dhe njeriu mund të mendojë për to, d. m. 
th. të bëjë gjykime ose të bëjë hamendësime. Ajo që 
njeriu e mendon me atë rast, d. m. th. ajo që gjykon 
ose hamendëson, është diçka e tillë si një gjendje e 
gjërave — Meinong-u flet për “objektivët” si Objekte 
të mirëfillta të mendimit, ku ai këtu i dallon objektivët 
e qenies (Seinsobjektive), të tilla si për shembull “që 
antipodët ekzistojnë”, nga objektivët e kështu-qenies 
ISoseinsobjektive), të tillasi “që antipodiështë një qenie 
e gjallë”. (Më vonë, për shembull në Meinong 1917, 
ai prezanton edhe Objektet e mëposhtme: Objekte të 
mirëfillta të të ndijuarit, të ashtuquajturit dignitativë, 
si bukuria e diçkaje, dhe Objekte të mirëfillta të. të 
dëshiruarit, të ashtuquajturat desiderativë, siç është 
që diçka duhet të jetë.) Sidoqoftë, ky lloj klasifikimi 
i llojit të përjetimit dhe llojit të Objektit, akoma 
nuk themelon një konstruktivizëm filozofik, sepse 
Objektet na paraqiten përmes përjetimeve, por ato 
akoma nuk krijohen nga ne. Çdo Objekt si i tillë i 
është dhënë paraprakisht mendimit tonë dhe është i 
pavarur prej tij, — ai ka “jashtë-qenie” I“AuBersein”1: 
për të ky është një lloj niveli i tretë i qenies (krahas 
ekzistencës LExistenz) dhe subzistencës IBestand)) 
dhe në të njëjtën kohë është një rast kufitar i qenies, 


I Fjalën gjermane “Objekt”, në gjuhën shqipe e shkruaj me një o të 
vogël “objekt”, kurse fjalën “Gegenstand” e shkruaj me një O të madhe 
“Objekt”, përkth.. 

sepse për të nuk mund të formohet asnjë negacion (fq. 
11). Në këtë kuptim mund të thuhet: “Ka Objekte, për 
të cilat është e vërtetë se ato nuk ekzistojnë” (fq. 9) ose 
gjithashtu: “Objekti i pastër (domethënë, Objekti si i 
tillë, si një Objekt thjesht që është eksternal. Kllapat 
katrore këtu nga J. Marek) qëndron përtej qenies dhe 
mos-qenies” (fq. 12). 

Në vijim, Meinong-u përpiqet ta vendosë teorinë 
e Objekteve në sistemin e shkencave. Ai e sheh teorinë 
e Objekteve si një shkencë apriorike dhe e llogarit 
atë si një nën-disiplinë të filozofisë, si një grup të 
shkencave që lidhen ngushtë me psikologjinë si një 
shkencë fundamentale. Mirëpo, kjo lidhje nuk është 
elaboruar më për së afërmi. Në këtë mënyrë, teoria e 
Objekteve bazohet në fakte psikologjike, siç është të 
qenët e përjetimeve të drejtuara (Gerichtetsein), por 
nuk është një psikologji empirike e të kuptuarit tonë 
të Objekteve. Për rrjedhojë, teoria e Objekteve është 
e ndikuar nga psikologjia, por meqenëse procedon në 
mënyrë apriorike, nuk paraqet asnjë lloj psikologjizmi 
jolegjitim, sepse “me këtë thjesht nënkuptohet një 
qasje psikologjike në një vend të gabuar” (fq. 24). 
Kështu Meinong-u refuzon në mënyrë të qartë një 
psikologjizëm të tillë si dhe një natyralizëm filozofik 
në përgjithësi. 

Ndryshe nga metafizika, e cila merret vetëm me 
realitetin ekzistues në formën më të përgjithshme, 
për teorinë e Objekteve nuk ka një kufizim të tillë të 

ekzistencës, pasi ajo në të vërtetë nuk merret me atë që 
mund ta gjejmë në mënyrë empirike, por me gjithçka 
që për Objektet në përgjithësi mund të dihet në mënyrë 
apriorike. Meinong-u e afron teorinë e Objekteve me 
një epistemologji të pastruar nga gjithçka që është 
psikologjike, por nuk e redukton në të. Për Meinong- 
un matematika është në thelb një formë e veçantë e 
teorisë së Objekteve, siç është gjeometria (fq. 31) si 
dhe logjika e pastër, formale. Por, Meinong-u nuk 
dëshiron të flasë këtu për logjikën, pasi që për të 
(meqë ra fjala, siç është edhe për Brentano-n) termi 
“logjikë” përdoret si shprehje për një mjeshtëri, për 
një disiplinë praktike (fq. 21). Kjo të kujtojë Antoine 
Arnauld dhe Pierre Nicole, autorët e Port Royal, të 
cilët në vitin 1662 botuan doracakun e logjikës La 
logigue, ou lart de penser (Logjika ose mjeshtëria e 
të menduarit). 

Meinong-u ia cakton teorisë së Objekteve dy 
fusha kryesore të veprimtarisë: Nga njëra anë, ajo 
është një “shkencë me universalitetin përkatësisht 
perimetrin më të madh”, nga ana tjetër ajo është e 
menduar t'i hulumtojë fushat e Objekteve, për të cilat 
nuk ekzistojnë akoma shkenca përkatëse speciale, d. 
m. th. një lloj shkence e mbetur, që kërkon fusha dhe 
pyetje që janë ende të pashpjegueshme. Më vonë, 
në Meinong 1907, ai e sheh atë si të gjeturit dhe të 
hulumtuarit e të ashtuquajturave “Objekte të pastreha”. 
Kjo pastaj përfshin Objekte që nuk kanë gjetur ende 

vend në kategorizimet konvencionale, d. m. th. gjëra 
që nuk janë as abstrakte, siç janë bashkësitë, numrat, 
vetitë ose domethëniet, as objekte konkrete fizike ose 
subjekte psikologjike, por Objekte të tilla si Objektet 
ndijore (sot mund të flitet për “qualia”), Objektet e 
pamundura ose Objektivët, të cilat ai i ka futur në 

81. Problemi 


Kë QË NJOHJA NUK ËSHTË E MUNDUR pa qenë 
njohur diçka, dhe më përgjithësisht, që nuk mund 
të gjykojmë, madje as nuk mund të përfytyrojmë 
(vorstellen), pa gjykuar diçka, pa përfytyruar 
diçka, ka dalë të jetë diçka e vetëkuptueshme, gjë 
që rezulton nga një ekzaminim mjaft elementar i 
këtyre përvojave. Unë kam qenë në gjendje të tregoj 
pothuajse pa ndonjë hulumtim të veçantë se nuk është 
ndryshe as në fushën e supozimeve (Annahmen), edhe 
pse hulumtimet psikologjike tek tash kanë filluar të 
merren me to.” Mirëpo, situata është më e ndërlikuar 
në këtë aspekt në rastin e ndjenjave. Nuk ka dyshim 
se gjuha është paksa e paqartë në referim te raste të 
tilla si gëzimi e dhimbja, ose te keqardhja e zilia, etj., 
si diçka që dikush ndjen. Ekzistojnë edhe komplikime 
në fushën e dëshirave, për aq sa mendojmë herë pas 
here se duhet t'i kthehemi mundësisë së dëshirave, 
të cilat nuk janë dëshira për diçka, pavarësisht nga 
evidenca gjuhësore, e cila këtu edhe një herë është 
krejtësisht e paqartë. Por, edhe ata që nuk pajtohen 
me mendimin tim se ndjenjat, ashtu si dëshirat, janë 
fakte psikike të varura, me aq sa përfytyrimet i kanë 
si “presupozime psikologjike” të pashmangshme, 


2 Uber Annahmen (Leipzig, 1902), fq. 256 ss. 
3 Shih veprën time Psychologisch-ethische Untersuchungen zur 
Verttheorie (Graz, 1894), fq. 34 ss., po ashtu Hëfler, Psychologie, fq. 389. 

ata do të pranojnë në mënyrë të padyshimtë se dikush 
gëzohet për diçka, është i interesuar për diçka, të 
paktën në shumicën dërrmuese të rasteve nuk don apo 
nuk dëshiron, pa dashur ose pa dëshiruar diçka. Me 
një fjalë: gjithkush arrin të kuptojë se ngjarja psikike 
këtë “të qenët e drejtuar drejt diçkaje” (“auf ehvas 
Gerichtetsein”) e ka aq jashtëzakonisht të shpeshtë, 
saqë të paktën është shumë afër mendësh që në të ta 
hamendësojmë një moment karakteristik të asaj që 
është psikike karshi asaj që është jo-psikike. 

Gjithsesi, muk është detyrë e vërejtjeve të 
mëposhtme të shpjegojnë pse besoj se ky supozim 
është shumë mirë i bazuar, pavarësisht nga disa 
vështirësi të ngritura kundër tij. Janë aq të shumta 
rastet, në të cilat në një mënyrë tërësisht të padyshim 
na detyrohet referenca (Bezugnahme), madje 
edhe të qenit i drejtuar në mënyrë eksplicite (das 
ausdriickliche Gerichtetsein) drejt asaj “diçkaje” ose 
(siç thuhet krejt natyrshëm) drejt një objekti, saqë edhe 
sikur të shqyrtoheshin vetëm ato, pyetja nuk duhet të 
mbetet vazhdimisht pa përgjigje se kush është në fakt 
kompetent për trajtimin shkencor të materies së tillë 
si të tillë. 

Ndarja e punës e asaj që është e denjë dhe që ka 
nevojë për shqyrtim teorik në fusha të ndryshme të 
shkencës dhe demarkacioni i kujdesshëm i këtyre 
fushave, natyrisht se mund të jetë një çështje me pak 
rëndësi praktike në promovimin e kërkimit shkencor 

të lidhur me të. Çka është me rëndësi në fund të 
fundit është puna e arritur, e jo flamuri nën të cilin 
është bërë ajo. Por, paqartësitë në lidhje me kufijtë 
e fushave të ndryshme të shkencës mund të bëhen të 
rëndësishme në dy mënyra të kundërta: ose fushat, 
ku hulumtohet në të vërtetë, koincidojnë me njëra- 
tjetrën, ose ashtu që ato të mos arrijnë tek njëra- 
tjetra, dhe për pasojë territori i patrajtuar mbetet në 
mes. Rëndësia e paqartësive të tilla brenda sferës 
së interesit tonë teorik, është saktësisht e kundërta 
e rëndësisë së tyre brenda sferës së çështjeve 
praktike. Në këtë të fundit, “zona neutrale” është 
një garanci (gjithmonë e dëshirueshme, por rrallë e 
realizueshme) e marrëdhënieve miqësore fqinjësore, 
ndërsa koincidenca e kufijve të adresuar përfaqëson 
rastin tipik të konfliktit të interesit. Por, në fushën e 
aktivitetit teorik, ku konfliktet e tilla të paktën nuk 
kanë asnjë justifikim, shikuar në mënyrë objektive 
kemi të shumtën një përfitim në rast se rrethet kufitare 
koincidojnë, sepse si rezultat ato mund të hulumtohen 
nga anë të ndryshme. Një ndarje, në anën tjetër, 
është gjithmonë një disavantazh, serioziteti i të cilit, 
natyrisht, varet nga madhësia dhe rëndësia eventuale 
e zonës së ndërmjetme. 

Qëllimi i problemit të ngritur këtu është të 
theksohet një fushë e tillë e dijes që herë anashkalohet, 
herë nuk njihet sa duhet në veçantinë e saj. Ky problem 
ka të bëjë me vendin e saj të duhur për hulumtimin 

shkencor të Objektit (Gegenstand), i marrë si i tillë dhe 
në përgjithësi — ne duam të dimë nëse ndër shkencat e 
akredituara nga tradita shkencore ekziston një e tillë, 
brenda së cilës mund të kërkonim një shqyrtim teorik 
të Objektit si të tillë, ose prej të cilës të paktën do të 
mund ta kërkonim këtë gjë. 

2. Paragjykimet në favor të reales 


NË” ishte rastësi që shpjegimet e mësipërme, për të 
arritur te kjo temë, morën pikënisjen nga njohja. 
Sigurisht, jo vetëm të njohurit “ka” Objektin e tij: por, 
ai gjithsesi e ka atë në një mënyrë shumë të veçantë, 
e cila sugjeron që aty ku është fjala për Objektin, para 
së gjithash duhet të mendohet për Objektin e njohjes. 
Sepse, për procesin psikik, të cilin ne e quajmë 
kognicion, marrë në mënyrë të rreptë, nuk përbën në 
vetvete gjendjen kognitive: njohja është, si të themi, 
një fakt i dyfishtë (Doppeltatsache), në të cilin ajo 
që njihet i kundërvihet aktit të të njohurit si diçka 
relativisht e pavarur. Akti i të njohurit nuk është vetëm 
i drejtuar drejt asaj që njihet, në mënyrën sikur një 
gjykim i rremë mund të jetë i drejtuar drejt Objektit të 
tij. Në të njohurit, përkundrazi, është sikur ajo që njihet 
të ishte e rrokur ose e kuptuar nga akti psikologjik, 
ose ndryshe sikur dikush që mund të përpiqet ta 
përshkruajë, në një mënyrë pashmangshmërisht . 
pikturuese, diçka që është e papërshkrueshme. Nëse 
dikush përqendrohet ekskluzivisht te Objektii njohjes, 
problemi për shkencën e Objekteve që u ngrit më lart 
fillimisht vendoset në një dritë mjaft të pafavorshme. 
Një shkencë për Objektet e njohjes: a do të thotë kjo 
diçka më shumë se kërkesa që tashmë njihet si Objekt 
i njohjes që të bëhet tani Objekt i një shkence, dhe 

kështu Objekti i njohjes për herë të dytë2 Me fjalë të 
tjera, a nuk po kërkojmë një shkencë, e cila është e 
përbërë nga shuma e shkencave të marra së bashku, 
apo një që do të duhet të arrinte përsëri atë që shkencat 
e njohura së bashku realizojnë gjithsesi” 

Ne duhet ta ruajmë veten kundër asaj që nga këto 
shqyrtime të konkludojmë se ideja e një shkence 
universale, përveç shkencave speciale, është absurde. 
Ky kuptim i natyrës së botës në tërësinë e saj dhe 
për themelet e saj përfundimtare, të cilat i kanë 
shqyrtuar gjithmonë mendjet më të mira si qëllimin 
përfundimtar dhe më të vlerësueshëm të përpjekjes së 
tyre të njohjes, mund të jetë vetëm objekt i një shkence 
gjithëpërfshirëse përveç shkencave speciale. Në të 
vërtetë, disiplina, e cila shkon nën emrin e metafizikës 
është menduar të jetë saktësisht një shkencë e tillë. 
Pavarësisht se sa zhgënjime janë asociuar me këtë 
emër, dhe janë lidhur me të, përgjegjësia për to 
qëndron në kapacitetet tona intelektuale, dhe jo me 
idenë e një shkence të tillë. A ka mundësi që dikush 
të arrijë deri atje, pra, që metafizika të konsiderohet 
si shkencë, funksioni legjitim i së cilës është që të 
merret me Objektet si të tilla — ose me Objektet në 
tërësinë e tyre2 

Nëse kujtojmë se si është konceptuar gjithmonë 
metafizika si diçka që përfshin në lëndën e saj më të 
largëtën dhe më të afërtën, më të madhen dhe më të 
voglën, mund të habitemi kur na thuhet se metafizika 

nuk mund të marrë përsipër një detyrë të tillë. Mund 
të tingëllojë e çuditshme të dëgjosh që metafizika nuk 
është mjaft universale për një shkencë të Objekteve, 
dhe në këtë mënyrë nuk mund të marrë përsipër 
detyrën e posaformuluar. Sepse qëllimet e metafizikës 
kanë qenë universale (një fakt ky, i cili aq shpesh 
ka qenë katastrofal për suksesin e saj). Pa dyshim, 
metafizika ka të bëjë me gjithçka që ekziston. Mirëpo, 
tërësia e asaj që ekziston, përfshirë atë që ka ekzistuar 
dhe do të ekzistojë, është pafundësisht e vogël në 
krahasim me tërësinë e Objekteve të njohjes. Ky 
fakt shpëton lehtësisht pa u vënë re, me siguri sepse 
interesi i madh për realitetin që është pjesë e natyrës 
sonë, ka tendencë të favorizojë atë ekzagjerim, i cili 
e konsideron jo-realen si vetëm një asgjë — ose, më 
saktë, i cili e konsideron jo-realen se është diçka, për 
të cilën shkenca nuk ka asnjë zbatim ose të paktën 
asnjë zbatim që ka ndonjë vlerë. 

Sa pak të vërtetë ka në një këndvështrim të tillë, 
më së lehti tregohet me Objektet ideale, të cilat në 
të vërtetë subzistojnë (bestehen) Jose konsistojnë ose 
qëndrojnë, përkth.), por nuk ekzistojnë (existieren) në 
asnjë mënyrë, dhe rrjedhimisht në asnjë kuptim nuk 
mund të jenë reale (vvirklich) Jose efektive, përkth.). 


4 Në lidhje me kuptimin, në të cilin synoj të përdor shprehjen , ideal”, 
e cila për fat të keq është e paqartë në gjuhën e zakonshme, shiko 
artikullin tim ,,Uber Gegenstiinde hëherer Ordnune, etj.”, Zeitschrift 
fiir Psychologie, XXI, 198. 

Ngjashmëria dhe dallimi janë shembuj të objekteve 
të këtij lloji: ndoshta, në rrethana të caktuara, ato 
subzistojnë midis realiteteve, por, ato vetë nuk janë 
pjesë e realitetit. Se përfytyrimet, sikur supozimet 
e gjykimet, sidoqoftë, merren me Objekte të tilla 
(dhe shpesh kanë arsye që të merren shumë me 
to), natyrisht, është përtej çdo dyshimi. Në mënyrë 
të ngjashme, numri nuk ekziston krahas asaj që 
numërohet, duke supozuar se kjo e fundit ekziston: 
këtë e dimë qartësisht nga fakti se mund ta numërojmë 
edhe atë që nuk ekziston. Përsëri, një lidhje nuk 
ekziston krahas asaj që është e lidhur, duke supozuar 
se kjo e fundit ekziston: Se ekzistenca e tyre nuk 
është e domosdoshme, kjo vërtetohet nga lidhja midis 
barazisë së brinjëve dhe këndeve te një trekëndësh. 
Për më tepër, kur bëhet fjalë për gjërat ekzistuese, 
siç janë kushtet atmosferike dhe termometrike ose 
barometrike, lidhshmëria vetë nuk i bashkon këto 
realitete aq shumë sa e bën këtë qenia apo edhe mos- 
qenia e tyre. Duke ditur një lidhje të tillë, ne kemi 
të bëjmë tashmë me atë lloj të veçantë të Objektit 
(mit jenem eigentiimlichen Gegenstandartigen), i 
cili, siç shpresoj të kem treguar, është i lidhur me 
gjykimin dhe supozimet (Urteilen und Annahmen) 
në mënyrën, në të cilën Objekti 1 mirëfilltë 
(der eigeniliche Gegenstand) është i lidhur me 
përfytyrimet (Vorstellungen). Unë kam rekomanduar 


$ Uber Annahmen, kap. VII. 

emrin “Objektiv” (Objektiv) për këtë lloj Objekti 
dhe kam treguar që vetë Objektivi mund të supozojë 
funksionet e një Objekti në kuptimin e rreptë. Në 
veçanti, ai mund të bëhet Objekti (Gegenstana) i një 
gjykimi të ri ose i ndonjë veprimi tjetër intelektual, 
i cili është i lidhur me të si një objekt (Objekt) i 
zakonshëm. Kur them “Është e vërtetë që antipodet 
ekzistojnë”, e vërteta nuk i atribuohet antipodeve, 
por Objektivit, “që antipodet ekzistojnë”. Por, kjo 
ekzistencë e antipodeve është një fakt (Tatsache), i 
cili, siç e kupton gjithkush menjëherë, mund të ketë 
një status subzistent, por që megjithatë nuk mund të 
jetë edhe një herë entitet ekzistues nga ana e tij IdaB 
sie zvvar sehr vvohl bestehen, aber nicht ihrerseits 
sozusagen noch einmal existieren kann). Por, kjo vlen 
atëherë edhe për të gjithë objektivët tjerë, kështu që 
çdo akt njohës që ka një Objektiv si Objekt të vetin, 
njëkohësisht reprezenton një rast të njohjes së diçkaje 
që nuk ekziston. 

Ajo që është thënë këtu vetëm për sa u përket 
shembujve të izoluar, mbështetet nga dëshmia e 
një shkence shumë të zhvilluar — në të vërtetë ajo 
më e zhvilluara: matematika. Ne me siguri nuk do 
të dëshironim të flasim për matematikën si diçka e 
huaj për realitetin, sikur të mos kishte asnjë lidhje me 
atë që ekziston. Në të vërtetë, ne nuk mund të mos 
pranojmë që matematika është e siguruar për një 
sferë të gjerë të zbatimit në jetën praktike jo më pak 

se në trajtimin teorik të realitetit. Megjithatë, njohja e 
pastër matematikore nuk merret në asnjë rast të vetëm 
me diçka, që esencialisht duhet të jetë reale (virklich) 
Jose efektive, përkth.). Forma e qenies (Sein), me të 
cilën duhet të merret matematika si e tillë, nuk është 
asnjëherë ekzistenca (Ekxistenz). Në këtë aspekt, 
matematika nuk e tejkalon kurrë subzistencën 
(Bestand) lose konsistencën ose qëndrueshmërinë, 
përkth.1: një vijë e drejtë nuk ka më shumë ekzistencë 
sesa një kënd 1 drejtë, një shumëkëndësh i rregullt, jo 
më shumë sesa një rreth. Mund të vlerësohet vetëm 
si një veçanti e përdorimit matematikor të gjuhës 
që ky përdorim bën deklarata mjaft të qarta për 
ekzistencën.” Edhe pse matematikani mund të përdorë 
termin “ekzistencë”, ai nuk mund të mos pranojë se 
ajo që ne ndryshe do të quanim “mundësi”, në fund, 
është gjithçka që ai kërkon nga objektet e shqyrtimit 
të tij teorik, megjithatë, është shumë e rëndësishme 
që këtij koncepti, i karakterizuar zakonisht vetëm në 
mënyrë negative, po i jepet një kthesë pozitive. 

Së bashku me paragjykimet në favor të njohjes 
sonë të realitetit, të aluduara më parë, pavarësia 
themelore e matematikës nga ekzistenca na lejon 
të kuptojmë një fakt, i cili do të ishte 1 befasishëm 
nëse nuk do të shqyrtoheshin këto pika. Përpjekjet 


6 Krh. K. Zindler, “Beitrëge zur Theorie der mathematischen 
Erkenntnis”, Sitzungsberichte der kais. Akademie der Nissenschaften 
in Yien, philos. hist. KI., CXMVII (1889), fq. 33 dhe 53 ss. 

për të sistematizuar shkencat si pjesë të një tërësie, 
zakonisht gjenden në një pozitë të sikletshme në 
lidhje me matematikën, dhe ato duhet të çlirohen, me 
shkallë të ndryshme suksesi, nga mjetet pak a shumë 
artificiale. Kjo është në kontrast të dukshëm me 
njohjen — që lirisht mund të thuhet me popullaritetin 
— të cilën matematika e ka fituar për vete nga arritjet 
e saj edhe në qarqe laike. Por, ndarja e krejt dijes në 
shkencat e natyrës dhe shkencat humane (Vatur- und 
Geistesvvissenschaft), nën mbulesën e një disjuksioni 
shterues, me të vërtetë merr parasysh vetëm llojin 
e dijes që ka të bëjë me realitetin (Virklichkeit) 
lose efektivitetin, përrh.)J. Si pasojë, kur e shikojmë 
çështjen më nga afër, nuk duhet të habitemi aspak 
kur zbulojmë se ky organizim nuk e trajton drejt 
matematikën. 

$3. Kështu-qenia dhe mos-qenia 


për nuk ekziston as dyshimi më i vogël që 
ajo që supozohet të jetë Objekti i njohjes, nuk ka 
nevojë të ekzistojë fare. Por, qasja jonë deri më tani 
mund të duket se lë hapësirë për supozimin se kudo që 
mungon ekzistenca, jo vetëm që mund, por duhet të 
zëvendësohet nga subzistenca. Por, edhe ky kufizim 
nuk është i pranueshëm, siç mund të kuptohet duke 
kundërshtuar funksionet karakteristike të gjykimit 
dhe supozimit, një dallim që kam provuar ta ruaj 
duke kundërshtuar “funksionin tetik dhe sintetik” të 
mendimit. Në rastin e parë, akti i mendimit kap një 
qenie (Sein), në të dytin një “kështu-qenie” (“Soseir”). 
Në secilin rast, natyrisht, është një Objektiv që 
rroket, është e arsyeshme të flasim për një objektiv 
të qenies (Seinsobjektiv) dhe respektivisht për një 
objektiv të kështu-qenies (Soseinsobjektiv). Tani do të 
korrespondonte shumë mirë me paragjykimin e prekur 
në favor të ekzistencës, të thuhet se mund të flasim për 
një kështu-qenie (Sosein) vetëm nëse presupozohet 
një qenie (Sein). Me të vërtetë, do të kishte pak kuptim 
ta quash një shtëpi të madhe apo të vogël, një rajon 
pjellor ose jopjellor, përpara se ta dimë se shtëpia 
ose toka ekziston, ka ekzistuar, ose do të ekzistojë. 


7 Uber Annahmen, fq. 142 ss. 

Mirëpo, vetë shkenca, nga e cila ishim në gjendje të 
merrnim numrin më të madh të rasteve kundër këtij 
paragjykimi, tregon qartësisht se asnjë parim i tillë 
nuk mund të mbrohet. Siç e dimë, figurat, me të cilat 
merret gjeometria, nuk ekzistojnë. Megjithatë, vetitë 
e tyre, dhe në këtë mënyrë kështu-qenia (Sosein) e 
tyre, mund të konstatohen. Padyshim, në fushën e 
asaj që mund të njihet vetëm a posteriori, një pohim 
për kështu-qenien (Sosein) do të jetë plotësisht i 
pajustifikueshëm, në rast se nuk bazohet në njohjen e 
një qenieje (Sein): është po aq e sigurt se një kështu- 
qenieje (Sosein), e cila nuk qëndron në një qenie 
(Sein), mjaft shpesh mund t'i mungojë krejtësisht 
interesi natyror. Asnjë nga këto nuk e ndryshon faktin 
se kështu-qenia (Sosein) e një Objekti nuk ndikohet 
nga mos-qenia (Nichtsein) e tij. Ky fakt është mjaft 
i rëndësishëm për tu formuluar në mënyrë eksplicite 
si parimi i pavarësisë së kështu-qenies (Sosein) nga 
qenia (Sein).” Fusha e zbatueshmërisë së këtij parimi 
ilustrohet më së miri duke marrë parasysh rrethanat 
si vijon: ky parim zbatohet, jo vetëm te Objektet që 
nuk ekzistojnë faktikisht, por edhe te Objektet që nuk 
mund të ekzistojnë, sepse ato janë të pamundura. Jo 
vetëm që i shumëpërmenduri mali prej ari është bërë 


8 Ky parim u shqiptua për herë të parë nga E. Mally në traktatin e tij 
që u nderua nga çmimi Vartinger në 1903, dhe i cili botohet në formë 
plotësisht të rishikuar si nr. TIT i këtyre hulumtimeve: Krh. kap. 1, $ 3, 
të shkrimit të Mally. 

prej ari, por katrori i rrumbullakët është me aq siguri 
i rrumbullakët sa është edhe katror. Natyrisht, idetë e 
rëndësisë së njëmendët në lidhje me Objektet e tilla do 
të duhej regjistruar vetëm në raste të jashtëzakonshme. 
Megjithatë, edhe prej tyre mund të hidhet dritë mbi 
fusha që janë veçanërisht të rëndësishme t'i njohim. 
Por, sendete tilla mund të jenë të huaja për mënyrën 
tonë të natyrshme të të menduarit, është madje më 
shumë instruktive të kujtojmë këtë fakt trivial, i cili 
akoma nuk shkon përtej sferës së objektivit të qenies 
(Seinsobjektiv): çdo send i veçantë që nuk është real 
(NVichtseiehdes) së paku duhet të jetë i aftë të shërbejë 
si Objekt për gjykimet që e kuptojnë mos-qenien 
(Vichtsein) e tij. Nuk ka rëndësi nëse kjo mos-qenie 
(Nichtsein) është e domosdoshme apo thjesht faktike: 
dhe po ashtu nuk ka rëndësi në rastin e parë nëse 
domosdoshmëria buron nga thelbi i Objektit apo nëse 
buron nga aspektet që janë të jashtme për Objektin në 
fjalë. Për të ditur që nuk ka katror të rrumbullakët, më 
duhet të bëj një gjykim për katrorin e rrumbullakët. 
Nëse fizika, fiziologjia dhe psikologjia bien dakord 
të pohojnë të ashtuquajturin karakter ideal të cilësive 
shqisore, ato në mënyrë implicite pohojnë diçka për 
ngjyrën si dhe për tingullin, domethënë, se njëra 
nuk ekziston më shumë se tjetri. Ata që pëlqejnë 
mënyrat paradoksale të të shprehurit, mund të thoshin 
po ashtu: “Ka objekte, për të cilat është e vërtetë që 
nuk ka objekte të tilla”. Fakti, i njohur në të gjithë 

botën që nënkuptohet në këtë pohim, hedh një dritë 
kaq të madhe mbi lidhjen e objekteve me realitetin, 
ose lidhjen e tyre me qenien, në përgjithësi, sa që një 
hulumtim disi më i afërt i kësaj çështjeje, e cila ka një 
rëndësi thelbësore në vete, është plotësisht me vend 
në kontekstin e studimit tonë të tanishëm. 

84, Objekti i pastër dhe eksterioriteti 
i tij si qenie 


N' rekurs në përjetimet e caktuara psikologjike 
e sugjeron veten si një mënyrë e natyrshme për 
të zgjidhur paradoksin, i cili duket se qëndron me 
të vërtetë para nesh. Jam përpjekur të paraqes pikat 
thelbësore që i përkasin këtij problemi në një vepër 
tjetër. Por, sipas qasjes sime këtu, nëse do të ruanim 
subjektivitetin e lartpërmendur të cilësive shqisore, 
do të mund të flisnim për objektin e një përfytyrimi 
të së kaltrës vetëm në kuptimin e diçkaje që është 
aftësi e atij përfytyrimi, të cilës realiteti, si të thuash, 
ia rezervon rastin për t'u realizuar. Konsideruar nga 
këndvështrimi i përfytyrimit, ky ende më duket se 
prek diçka me të vërtetë thelbësore. Megjithatë, nuk 
mund ta fsheh për momentin faktin se Objekti, për 
mos-ekzistencën e vet, mund të ketë nevojë edhe më 
pak për t'u përfytyruar, sesa për ekzistencën e vet. 
Dhe më tutje, edhe nëse do të ishte i varur nga kjo, nga 
vetë fakti se ai përfytyrohet, do të mund të rezultonte 
të shumtën një ekzistencë - ,ekzistenca në përfytyrim 
(in der Vorstellung)”, pra më saktë një ,,pseudo- 
ekzistencë”. Për ta shprehur më saktë: Nëse them: 
“E kaltra nuk ekziston”, jam duke menduar thjesht për 
të kaltrën, dhe aspak për një përfytyrim dhe aftësitë e 


9 Uber Annahmen, fq. 98 ss. 
10 Krh. ,,Uber Gegenstënde hëherer Ordnung, etj.”, loc. cit., fq. 186 ss. 

tij eventuale. Është sikur e kaltra duhet të ketë qenie, 
në radhë të parë, përpara se të shtrojmë pyetjen e 
qenies së saj (Sein) apo mos-qenies (Vichtsein). Por, 
në mënyrë që të mos biem në paradokse të reja ose në 
marrëzi të vërteta, mbase fraza e mëposhtme mund të 
jetë e përshtatshme: e kaltra, ose ndonjë Objekt tjetër 
çfarëdo, është e dhënë në njëfarë mënyrë përpara 
se të vendosim për qenien apo mos-qenien e tij, në 
një mënyrë që nuk paragjykon mos-qenien e tij. Ne 
gjithashtu mund të përshkruajmë këtë situatë nga ana 
e saj psikologjike në këtë mënyrë: nëse duhet të jem 
në gjendje të gjykoj që një Objekt i caktuar nuk është, 
atëherë duket se më është dashur ta kuptoj Objektin 
në një farë mënyre paraprakisht, në mënyrë që të 
them ndonjë gjë në lidhje me mos-qenien e tij, ose 
më saktë, për t'ia afirmuar ose mohuar mos-qenien 
Objektit. i 

Ky fakt, përkundër karakterit të tij të zakonshëm, 
shihet se është i një tipi shumë të veçantë. Ne do të 
mund të shpresonim që ta trajtojmë atë si duhet me një 
saktësi pak më të madhe teorike përmes shqyrtimeve 
të mëposhtme. Siç e kam shprehur diku tjetër,i' se 
një send i caktuar A nuk është — më shkurtimisht, 
mos-qenia (Vichsein) e A-së — është Objektiv po aq 
sa është edhe qenia (Sein) e A-së. Ndërkaq, sa jam 
i sigurt të jem i justifikuar të them se A “nuk është”, 
po aq sigurisht ka qenie (Sein) (ose, më saktë, siç u 


11 Uber Annahmen, kap. VII. 

përmend më lart, ka subzistencë (Bestand)) Objektivi 
“mos-qenia (Vichsein) e A-së”. Tani, një Objektiv, 
qoftë një objektiv i qenies (Seinsobjektiv) apo një 
objektiv i mos-qenies (Nichtseinsobjektiv), qëndron 
në raport me objektin e tij (Objekt), megjithëse cum 
grano salis, si tërësia me pjesët e saj. Por, nëse tërësia 
ka qenie, atëherë edhe pjesët e saj duhet të kenë qenie. 
Kjo duket se nënkupton që, kur shtrihet në rastin e 
Objektivit: nëse Objektivi është (isr), atëherë, në një 
kuptim apo në një tjetër, duhet të jetë (sein) edhe 
objekti që i përket, madje edhe kur Objektivi është 
një objektiv i mos-qenies (Nichtseinsobjektiv). Për 
më tepër, meqenëse Objektivi na pengon në mënyrë 
të rreptë të supozojmë se A-ja është (seiend), (ku 
qenia, siç kemi parë, ndonjëherë mund të kuptohet 
si ekzistencë (Existenz), ndonjëherë si subzistencë 
IBestand)), duket se kërkesa që Objekti të ketë qenie 
(kërkesë kjo që është nxjerrë nga qenia e objektivit 
të mos-qenies (Nichtseinsobjektiv), ka kuptim vetëm 
për aq sa qenia në fjalë nuk është as ekzistencë 
(Existenz) e as subzistencë (Bestand) — vetëm për aq 
sa një shkallë e tretë e qenies, nëse mund të flitet në 
këtë mënyrë, i është shtuar dy shkallëve të qenies, 
domethënë, atyre të ekzistencës dhe subzistencës. 
Prandaj, kjo lloj qenieje duhet t'i përkasë çdo objekti 
si të tillë. Një mos-qenie (Vichtsein) e të njëjtit lloj 
nuk mund të vihet në kundërshtim me të, sepse një 
mos-qenie (Nichrsein) edhe në këtë kuptim të ri do të 

duhej të prodhonte menjëherë vështirësi analoge me 
ato që lindin nga mos-qenia (Vichtscin) në kuptimin e 
saj të zakonshëm, dhe koncepcioni i ri do të duhej të 
shërbente për t'i larguar ato. Termi “pothuajse-qenie” 
(“Quasisein”) m'u duk për një kohë si një shprehje 
plotësisht e përshtatshme për këtë lloj qenicje të 
krijuar në mënyrë mjaft të pazakontë. 

Megjithatë, ky emërtim, sikurse edhe të tjerët 
që ishin dëshmuar kohë më parë, (për shembull, 
“pseudoekzistenca” I“Pseudoexistenz”) dhe 
“pothuajse-transhendenca” (“Quasitranszendenz”),7 
rrezikon të shkaktojë konfuzion. Ndërkohë, më të 
rëndësishme janë disa shqyrtime përkatëse të lidhura 
me çështjen. A është e mundur që qenia, që në parim 
nuk ka përballë një mos-qenie, të quhet fare qenie2 
Sado shumë të na lejohet në këtë kontekst të gjykojmë 
se ekziston një qenie që nuk është as ekzistencë e 
as subzistencë, askund tjetër nuk gjejmë baza për 
një postulat të tillë. A nuk duhet të mendojmë ta 
shmangim atë edhe në rastin tonë kudo që të jetë e 
mundur”2 Shqyrtimi që duket se na detyron ta bëjmë 
një postulat të tillë, është sigurisht një përvojë që 
vërehet lehtësisht. Siç kemi parë, A-ja duhet të më 
jetë “dhënë” në një mënyrë ose tjetër, nëse më duhet 
ta kuptoj mos-qenien e saj. Kjo, megjithatë, siç e 
kam treguar edhe diku tjetër, prodhon një supozim 


12 Uber Annahmen, fq. 95. 
13 Loc. cit., fq. 105 ss. 

(Arnahme) që posedon cilësi afirmative: për të mohuar 
A-në, së pari më duhet të supozoj qenien e A-së. Ajo 
që 1 referohem, për sa i përket qenies së A-së, pra, 
është diçka që është në një kuptim të caktuar vetëm 
pretendues i qenies së A-së (ein gevvissermassen 
vorgegebenes Sein des A). Por, është në esencën e 
supozimit që ai i drejtohet një qenieje (Sein), e cila 
vetë nuk ka nevojë të jetë. 

Pa dyshim, do të ishte konkluzion qetësues sikur 
të mund të thonim se lloji i çuditshëm i qenies së asaj 
që nuk është (Sein des Nichtseienden), është po aq 
absurd sa edhe si tingëllon. Një këndvështrim i tillë 
mund të na rekomandohej, nëse nuk do të ishte për 
faktin se Objektivi që është (das seiende Objektiv), 
gjithmonë duket se nga ana tjetër kërkon një objekt 
që është (ein seiendes Objekt). Për momentin, kjo 
kërkesë bazohet vetëm në analogji me raportin 
pjesë-tërësi: një Objektiv në këtë mënyrë trajtohet si 
një kompleks i një lloji dhe objekti që i përket atij 
si një lloj komponenti. Kjo në shumë aspekte mund 
të jetë në përputhje me idenë tonë akoma tej mase 
të mangët për natyrën e një Objektivi. Megjithatë, 
askush nuk do të mohojë se kjo analogji është vetëm 
një improvizim fillestar në sikletin tonë dhe se nuk 
do të ekzistonte asnjë arsye për ta marrë këtë analogji 
në mënyrë rigoroze, as edhe për një pjesë të rrugës. 
Në këtë mënyrë, në vend që të nxjerrim qenien e një 
Objekti nga qenia e një Objektivi, qoftë edhe mbi 

bazën e një analogjie të diskutueshme ku Objektivi 
është një Objektiv i mos-qenies, do të ishte më mirë 
të konkludonim nga faktet, me të cilat kemi të bëjmë, 
që kjo analogji nuk vlen për Objektivin e mos-qenies 
— d, m. th. që qenia e Objektivit nuk është fare e varur 
në mënyrë universale nga qenia e Objektit të tij. 

Ky është një pozicion që flet për vete pa ndonjë 
zhurmë të mëtejme. Nëse kundërshtimi i qenies dhe 
i mos-qenies është kryesisht çështje e Objektivit 
dhe jo e Objektit, atëherë, në fund të fundit, është 
qartësisht e kuptueshme që as qenia e as mos-qenia 
nuk mund t'i përkasin esencialisht Objektit në 
vetvete. Kjo, natyrisht, nuk do të thotë që një Objekt 
nuk mund as të jetë e as të mos jetë. As nuk do të 
thotë që pyetja, nëse Objekti ka apo jo qenie, është 
pyetje thjesht e rastësishme për natyrën e çdo Objekti. 
Një Objekt absurd si një katror i rrumbullakët bart në 
vetvete garancinë e mos-qenies së vet në çdo kuptim, 
një Objekt ideal, siç është dallimi, bart në vetvete 
garancinë e mos-ekzistencës së vet. Kushdo që kërkon 
mbështetjen në modele që janë bërë të famshme, 
mund të formulojë atë që është treguar më lart duke 
thënë se Objekti si i tillë (pa marrë parasysh veçoritë 
e rastit ose klauzolën shoqëruese të Objektivit, e cila 
është gjithmonë e pranishme) qëndron “përtej qenies 
dhe mos-qenies”. Kjo mund të shprehet gjithashtu në 
mënyrën vijuese më pak tërheqëse dhe gjithashtu më 
pak pretenduese, e cila për mendimin tim, megjithatë, 

është një mënyrë më e përshtatshme: Objekti, për 
nga natyra, është indiferent ndaj qenies Jose Objekti 
për nga natyra është jashtë qenies, përkth.) (der 
Gegenstand is von Natur auBerseiend), megjithëse 
nga dy Objektivat e tij të qenies, qenia apo mos-qenia 
e Objektit, të paktën njëra subziston. 

Ajo që në këtë mënyrë mund të quhet me të drejtë 
parimi i indiferencës së Objekteve të pastra ndaj 
qenies Jose parimi i jashtë-qenies së Objekteve të 
pastra, përkth.) (den Satz vom AuBersein des reinen 
Gegenstandes), përfundimisht eliminon shfaqjen e 
një paradoksi, i cili ishte shkasi i drejtpërdrejtë për 
formulimin e këtij parimi. Sapo të pranohet se, përveç 
rasteve të veçanta, që të dyja, qenia dhe mos-qenia, 
janë njësoj të jashtme Jose eksternale, përkth.) për një 
Objekt, atëherë është e kuptueshme që, si të themi, 
asgjë më shumë nuk është e përfshirë në të kuptuarit 
e mos-qenies së Objektit, sesa që është në të kuptuarit 
e qenies së tij. Parimi i lartpërmendur i pavarësisë së 
kështu-qenies (Sosein) nga qenia (Sein), tani paraqet 
një plotësim të mirëpritur për këtë pikëpamje. Ai 
na tregon se ajo që nuk është në asnjë mënyrë e 
jashtme Jose eksternale, përkth.) për Objektin, por që 
përbën esencën e tij përkatëse, subziston në kështu- 
qenien (Sosein) e tij — kështu-qenia (Sosein) që i 
bashkëngjitet Objektit pavarësisht a ka qenie objekti 
apo jo. Më së fundi jemi në gjendje të shohim me 
qartësi të mjaftueshme atë që u përballëm me të më lart 

si paragjykim në favor të ekzistencës, ose të paktën të 
qenies, i të gjitha Objekteve të mundshme të njohjes. 
Qenia nuk është presupozimi, nën të cilin njohja gjen, 
si të thuash, pikën e sulmit të saj, ajo është vetë një 
pikë e tillë sulmi. E mos-qenia është po ashtu një 
pikë sulmi. Për më tepër, në kështu-qenien (Sosein) e 
çdo Objekti, njohja tashmë gjen një fushë aktivizimi, 
te e cila mund të ketë qasje, pa iu përgjigjur së pari 
pyetjes në lidhje me qenien apo mos-qenien, ose pa iu 
përgjigjur kësaj pyetjeje në mënyrë afirmative. 

N: tani e dimë që ato Objekte që ekzistojnë, 

madje edhe ato që kanë qenie, nuk i përmbahen 
shumës totale të Objekteve të njohjes, dhe ne 
mund të shohim, pra, se sa e pasaktë do të ishte të 
shqyrtonim një shkencë të reales, apo një shkencë 
të qenies në përgjithësi, pa marrë parasysh sa është 
gjithëpërfshirës fushëveprimi i saj, si një shkencë e 
Objekteve të njohjes të marra thjesht si të tilla. Për më 
tepër, në paragrafët e mëparshëm, ne kemi shqyrtuar 
vetëm Objektet e njohjes. Por, pyetja e ngritur që në 
fillimin e këtyre shtjellimeve (Ausfiihrungen) duhej 
të merrte parasysh faktin që jo vetëm të njohurit, 
por çdo rast i të gjykuarit dhe të përfytyruarit ka 
Objektin e tij — pa përmendur këtu Objektivitetin 
(Gegenstindlichkeit) e përvojave ekstra-intelektuale. 
Kjo rëndësi gjithëpërfshirëse e Objektivitetit për anën 
psikike të jetës — mund të jetë saktësisht karakteristika 
dalluese e tij, siç e përmenda tashmë shkurtimisht — 
mund të na sugjerojë tash që (për shkak të vëmendjes 
sonë ekskluzive ndaj njohjes), ne i lejuam vetes që të 
drejtohemi në një rrugë të tërthortë që mund të ishte 
shmangur lehtësisht. Sepse shkenca, e cila natyrshëm 
do të kishte të bënte me Objektet si të tilla, do të 
ishte pikërisht ajo, biznesi i së cilës është të merret 
me këtë Objektivitet. Kjo detyrë, në funksion të asaj 

që sapo kam prekur edhe një herë, duket se i përket 
psikologjisë. 

Gjithsesi duhet pranuar se drejtimi aktual i 
psikologjisë nuk është plotësisht i kundërt me një 
konceptim të tillë të detyrës së saj. Ekziston, për 
shembull, një psikologji e tingullit, hiç më pak se një 
psikologji e ngjyrës, e cila nuk e merr në asnjë mënyrë 
si detyrën më pak të rëndësishme të saj për të renditur 
Objektet e ndryshme që i përkasin fushës shqisore 
në fjalë, dhe për të bërë hulumtime për natyrën e 
dallueshme të tyre.'' Është gjithashtu e natyrshme 
që shkenca e fakteve psikologjike tërheq në gamën 
e saj të hulumtimit veprimtaritë dalluese të sferës 
psikologjike — në veçanti, veprimtaritë intelektuale. 
Do të ishte një psikologji e çuditshme e gjykimit që 
nuk do të merrte parasysh atë aftësi, e cila (në rrethana 
mjaft të favorshme) si të thuash arrin përtej vetvetes 
për të marrë realitetin në një farë mënyre në zotërim. 
Ekziston edhe diçka përveç realitetit që mund të 
njihet, dhe është diçka që ne jemi në gjendje ta 
njohim me ndihmën e disa operacioneve intelektuale. 
Prandaj, psikologjia me siguri nuk mund të mos merr 
parasysh këto aftësi, pra, për të marrë parasysh atë që 
është jashtë realitetit (AuBerëirkliche), drejt së cilës 
janë të drejtuara këto aktivitete që e karakterizojnë 
këtë aftësi. 


14 Për më shumë hollësi, shih “Bemerkungen tiber den Farbenkërper 
und das Mischungsgesetz”, Zeitschrilt fiir Psychologie und Physiologie 
der Sinnesorgane, XXXIII, fq. 3 ss. 


44 


TEORIA E OBJEKTEVE 


Në këtë kuptim, pra, Objektet e të gjykuarit, të 
supozuarit dhe të të përfytyruarit, si dhe Objektet e të 
ndijuarit dhe të dëshiruarit, padyshim mund të hyjnë 
në psikologji. Por, të gjithë do të vërejnë menjëherë se 
kjo shkencë aty nuk i merr parasysh këto Objekte për 
hir të tyre. Në praktikë, brenda dhe jashtë kërkimeve 
shkencore, është mjaft shpesh goxha e rastësishme se 
çfarë rezultati kryesor është synuar, e çfarë pranohet 
thjesht si një suksesi rastësishëm anësor. Për shembull, 
është sigurisht e dobishme për arkeologjinë që ajo 
që filologët shpesh e konsiderojnë të domosdoshme 
vetëm për interpretim të tekstit, referon te “gjërat 
reale”, e prapëseprapë nuk është pjesë e mirëfilltë e' 
filologjisë klasike. Përndryshe, shkenca e fundit mund 
të shtronte lehtësisht pretendime se është disiplina 
më themelore, sepse puna në gjuhët e lashta ka 
siguruar pikënisjen për të gjitha llojet e veprimtarive 
shkencore. Në mënyrë të ngjashme, hulumtimi 
psikologjik mund të sjellë fryte për fushat e afërme 
për aq kohë sa ato i përkasin shkencave, të cilat ose 
janë më pak të zhvilluara sesa psikologjia, ose nuk 
janë ende të njohura zyrtarisht si shkenca të ndara. 
Që kjo ka ndodhur me të vërtetë në rastin e shtjellimit 
teorik të Objekteve, asgjë nuk e dëshmon më qartë, 
mbase, sesa shembulli i përmendur më lart i ngjyrave, 
ku padyshim tek hulumtimi i fakteve psikologjike ka 
çuar drejtpërdrejt në hulumtimin e fakteve në lidhje 
me Objektet, që çon nga trupi me ngjyrë në hapësirën 


45 





ALEXIUS MEINONG 


me ngjyrë.$ Referimi në shkencën e gjuhësisë, i 
prezantuar tashmë, tregon në një aspekt tjetër, se sa 
pak mund të kualifikohet psikologjia si shkencë e 
vërtetë e Objekteve. Në trajtimin e kuptimit të fjalëve 
dhe fjalive, shkenca e gjuhësisë merret domosdo 
edhe me Objektet, dhe gramatika ka bërë punën 
paraprake për kapjen teorike të Objekteve në një 
mënyrë shumë bazike. Kështu që, në të vërtetë, nuk 
është e dukshme qartë pikëpamja se në këtë çështje 
do të duhej t'i jepnim ndonjë përparësi psikologjisë, 
përkundrazi, shihet qartë se asnjëra prej këtyre dy 
disiplinave nuk mund të jetë ajo shkencë e Objekteve, 
për të cilën jemi në kërkim ne. 

Pasi u tregua se shkencat e qenies në përgjithësi, 
përfshirë shkenca mbi tërësinë e asaj që është reale, 
janë të papërshtatshme për detyrën e shkencës së 
Objekteve, do të ishte e çuditshme që njëra prej këtyre 
shkencave papritmas të tregonte kualifikimet e saj për 
të përfshirë tërësinë e Objekteve. Për më tepër, mund 
të përmendet saktësisht se çfarë pjese e asaj tërësie 
të Objekteve mund të korrespondojë ekskluzivisht 
me psikologjinë, madje edhe në rrethanat më të 
favorshme. Psikologjia mund të interesohet vetëm 
për ato Objekte, drejt të cilave drejtohet në të vërtetë 
ndonjë ngjarje psikike. Ndoshta këtë mund ta themi më 
shkurt: psikologjia mund të interesohet vetëm për ato 


15 Krh. loc. cit., fq. 11 ss. 
16 Krh. Uber Annahmen, fq. 271 ss. 

Objekte që përfytyrohen me të vërtetë, përfytyrimet 
e të cilave, pra, ekzistojnë, dhe të cilat, në përputhje 
me këtë, vetë të paktën “ekzistojnë në përfytyrimin 
tonë”, ose, më saktë, pseudo-ekzistojnë.1” Për këtë 
arsye, ishte e rëndësishme të theksohet më lart se 
figura gjeometrike që paraqet raportet e ngjyrave 
(Farbenkorper), si një përmbledhje abstrakte e 
të gjitha ngjyrave që ekzistojnë me të vërtetë në 
përvojën dhe imagjinatën e njerëzve, përbën një nga 
interesimet e psikologjisë. Por, edhe kjo nuk është e 
vërtetë në mënyrë strikte, sepse një tërësi e tillë nuk 
është më e aftë se një koleksion i pikave të përbëjë një 
kontinuum, pa ndihmën e ndryshimit të ngjarjeve. 15 
Nga ana tjetër, konceptimi i hapësirës me ngjyra (die 
Konzeption des Farbenraumes) bazohet vetëm në 
natyrën e Objekteve në fjalë, kështu që është tërësisht 
jopsikologjik, megjithëse padyshim se ka të bëjë 
me teorinë e Objekteve. Ndoshta dallimi themelor 
midis këndvështrimeve të miratuara në njërin dhe në 
tjetrin rast, mund të gjurmohet në mënyrë imediate në 
shembull, pa ndihmën e ndonjë komenti të veçantë. 
Vetëm edhe një mendim mund të dukej akoma i 
përshtatshëm për të fshirë përshtypjen e dallimit të 
plotë midis psikologjisë dhe teorisë së Objekteve, ose 
të paktën për ta bërë të besueshme që, thënë në mënyrë 


17..Uber Gegensiinde hdherer Ordnung etc.”, loc. cit., fq. 186 ss. 
18 Krh. E. Mally. në të tretën të këtyre hulumtimeve. Kap. I, $ 15, kap. 
III $ 10, kap. IV $ 25. 

strikte, nuk mund ekzistojë asnjë objekt që nuk i përket 
psikologjisë si Objekt i një përfytyrimi (pikëpamje 
kjo që është në kundërshtim me interpretimin sapo 
të përfaqësuar në lidhje me ngjyrat). Dikush mund të 
mendojë se, pavarësisht se si mund të kemi ardhur te 
ajo që të instalojmë Objektin në fjalë për shqyrtim 
teorik, ne, në fund të fundit, duhet ta kemi kuptuar atë 
dhe kështu ta kemi pasur si përfytyrim, megjithatë, 
për shkak të kësaj, Objekti bie brenda radhëve të 
atyre Objekteve pseudo-ekzistuese, me të cilat merret 
psikologjia po ashtu. Në këtë mënyrë, nëse duhet të 
mendoj për të bardhën që është më e ndritshme se 
ç'kishte parë ndonjëherë syri i njeriut, ose do të shohë, 
e bardha është, megjithatë, një e bardhë e përfytyruar. 
Në këtë kuptim, pa marrë parasysh si është krijuar një 
teori e caktuar, ajo kurrë nuk mund të zbatohet në një 
Objekt që nuk përfytyrohet. 

Ky mendim na kujton deri diku një argument të 
“idealistëve”, i cili, çuditërisht, nuk është harruar 
ende krejtësisht. Ky argument shprehet se nëse “esse” 
nuk ka nevojë të jetë saktësisht “percipi”, ajo gjithsesi 
duhet të jetë “cogitari”, sepse askush nuk mund të 
mendojë për një “esse”, pa — e menduar atë. Efekti i 
shqyrtimeve të tilla, sidoqoftë, ka më shumë të ngjarë 
të jetë në kundërshtim me qëllimin e tyre, sesa në 
përputhje me to. Nëse, për shembull, ultra-e-bardha e 
përmendur më lart është sjellë në fushën e shqyrtimit 
teorik vetëm me anë të një konceptimi të drejtuar drejt 

saj, atëherë ngjarjet e reja psikike që vijnë në jetë mund 
të krijojnë punë të re për psikologjinë. Natyrisht, kjo 
nuk është aspak e nevojshme. Në rastin e shembullit 
që ne po e shqyrtojmë këtu, një punë e tillë vështirë se 
pritet, sepse tashmë ekziston një bollëk konceptimesh 
të ngjashme. Megjithatë, mundësia sigurisht që 
duhet pasur parasysh, dhe nëse dikur realizohet me 
të vërtetë, atëherë do të bëhet krejt e qartë se sa 
pak është pjesë e psikologjisë konceptimi i ultra-të 
bardhës. Përmes këtij konceptimi, puna e teorisë së 
Objekteve në një farë mase tashmë është përfunduar, 
por ajo e psikologjisë duhet tek të bëhet. Do të ishte e 
çuditshme që detyra e bërë të konsiderohet si detyrë 
psikologjike vetëm për shkak të detyrës që tek duhet 
të bëhet. 

“6. Teoria e Objekteve si teori 
e Objekteve të njohjes 


jo që psikologjia nuk mund të na japë, mund të 

kërkohet më mirë, pra, në ato hapësira kudo që 
natyra e asaj që hulumtojmë konstituohet, pjesërisht, 
nga Objektet. Në bazë të diskutimit tonë të mëparshëm, 
vështirë se mund të dyshohet që në njohje kemi para 
nesh fakte të këtij lloji. Njohja nuk është thjesht një 
gjykim që ndodh të jetë i vërtetë: është e vërtetë nga 
natyra e vet — e vërtetë, si të thuash, nga brenda. Një 
gjykim, megjithatë, është i vërtetë, jo për aq sa ka një 
Objekt që ekziston, qoftë edhe një që ka qenie, por 
vetëm për aq sa kap një Objektiv që ka qenie. Se ka 
mjellma të zeza, por që nuk ka perpetuum mobile, që 
të dy janë gjykime të vërteta: por i pari ka të bëjë me 
një objekt ekzistues, i dyti me një objekt jo-ekzistues. 
Në njërin rast, qenia e Objektit në fjalë subziston, 
në rastin tjetër, mos-qenia e tij subziston. E vërteta 
gjithmonë është e lidhur me qenien e Objektivëve 
dhe për këtë arsye pjesërisht është e përbërë prej saj. 
Gjykimi nuk do të ishte i vërtetë sikur të mos kishte 
ndonjë Objektiv, në të cilin do të referonte. As gjykimi 
nuk do të ishte i vërtetë nëse do të konstituohej ndryshe 
nga sa është, dhe, prandaj, nuk do të përputhej me 
faktet. Koincidenca e njërës kërkesë subjektive dhe e 
një kërkese tjetër objektive mund të jetë kështu krejt 
e rastësishme: ashtu si ai që nxjerr një konkluzion të 
vërtetë nga premisat e pavërteta. 

Një rastësi e tillë ose një karakter i tillë i jashtëm 
është padyshim i huaj për raportin midis të njohurit 
dhe asaj që njihet. Në rastin e të njohurit, i takon 
natyrës së gjykimit që të mos e humb qëllimin e asaj 
që duhet të njihet. Kjo veçori dalluese e njohjes arrin 
një vend në forumin e hulumtimit psikologjik përmes 
asaj që ne njohim si evidencë (Evidenz). Megjithatë, 
gjykimi evident në vetvete nuk përbën faktin e njohjes. 
Është thelbësore të kuptohet Objekti për sa i përket 
Objektivit, dhe për këtë qëllim është e domosdoshme 
qenia e këtij të fundit. Në këtë aspekt, njohja, si të 
thuash, tërësisht i ngjan gjykimit që është i vërtetë per 
accidens. Për këtë arsye, ishte e mundur që edhe në 
fillim të esesë së tanishme ta quanim njohjen një fakt 
të dyfishtë (Doppeltatsache). Kushdo që dëshiron një 
pamje shkencore më të afërt të këtij fakti të përbërë, 
nuk duhet të kufizojë veten në aspektin psikologjik të 
tij: ai për më tepër duhet të marrë në konsideratë po 
ashtu edhe anën tjetër, krejt shprehimisht si pjesë të 
dëtyrës që i është caktuar, d. m. th., Objektivin që ka 
qenie dhe Objektet e implikuara në Objektiv. 

Për sa i përket problemit tonë kryesor, ne në një 
farë mase jemi rikthyer te një pikëpamje, të cilën e 
braktisëm në paragrafët e mëparshëm, sepse jemi 
thirrur në faktin se objektet i përkasin jo vetëm 
njohjes, por edhe gjykimit të pavërtetë, përfytyrimit 
dhe aktiviteteve psikologjike, të cilat janë krejtësisht 
jashtë-intelektuale. Nëse konkludojmë se teoria e 

Objekteve përket në mënyrë më të natyrshme brenda 
trajtimit shkencor të njohjes, ne përballemi me këtë 

pyetje: Duke e kufizuar veten në njohje dhe kështu 

duke përjashtuar ngjarjet tjera psikike, a nuk e heqim 

veten nga Objektet e caktuara dhe heqim dorë nga ky 

universalitet që kërkohet për trajtimin e Objekteve si 
të tilla” 

Ky dyshim ndërkaq është i pabazuar. Për ta 
kuptuar këtë, duhet të kujtohet para së gjithash 
dallimi karakteristik midis psikologjisë dhe shkencës 
së njohjes. Është e qartë që psikologjia ka të bëjë 
vetëm me ngjarje reale psikike dhe jo me ato vetëm 
të mundshme. Një shkencë e njohjes nuk mund t'i 
vendosë vetvetes kufizime të ngjashme, sepse dija si 
e tillë ka vlerë, dhe për këtë arsye diçka që nuk është, 
por që mund të ishte, e tërheq vëmendjen te vetvetja 
si një desideratum për dijen. Në përputhje me këtë, jo 
vetëm që pseudo-objektet në përgjithësi, dhe kështu 
të gjitha objektet e gjykuara ose të përfytyruara me 
të vërtetë, duhet të përfshihen si Objekte të dijes 
(Vissens) sonë shkencore, por edhe të gjitha Objektet 
që janë Objekte të njohjes sonë vetëm në mundësi. 
Megjithatë, nuk ka ndonjë Objekt që të paktën në 
mundësi nuk mund të jetë Objekt njohjeje: sidoqoftë, 
mund ta themi këtë nëse e përvetësojmë fiksionin 
instruktiv që aftësia e njohjes nuk është e dëmtuar 
nga kufizimet, siç janë pragjet stimuluese dhe pragjet 
e dallimeve, të cilat përcaktohen me konstitucionin e 

subjektit dhe nuk mungojnë asnjëherë plotësisht. Duke 
supozuar një inteligjencë të aftësive të pakufizuara, 
nuk ka asgjë që s'mund të njihet, dhe ajo që mund të 
njihet, ajo edhe është, ose meqenëse kjo “është” (es 
gibr) është përdorim i preferuar që duhet zbatuar në 
përgjithësi për gjërat që kanë qenie, dhe veçanërisht 
për gjërat ekzistuese, ndoshta do të ishte më e qartë 
të thuhet: gjithçka që mund të njihet, është e dhënë — 
domethënë, i jepet njohjes. Me aq sa të gjitha objektet 
mund të njihen, pavarësisht nëse ato janë apo jo, atyre 
pa përjashtim mund t'u atribuohet dhënë-shmëria si 
një lloj vetie e përgjithshme. 

Pasoja e shqyrtimeve për raportin e Objekteve të 
njohjes me Objektet e aktivitetetve të tjera psikike, zor 
se duhet të tërhiqet më qartë. Pavarësisht nga llojet e 
tjera të përvojës që mund të ketë dikush për Objektet, 
të gjitha Objektet janë, pa përjashtim, Objekte të 
njohjes. Si pasojë, kushdo që ndërmerr një trajtim 
shkencor të Objekteve nga pikëpamja e njohjes, nuk 
ka nevojë të brengoset se ai përmes këtij pozicioni të 
qëllimit mund të përjashtojë çfarëdo fushe nga tërësia 
e Objekteve. 

17. Teoria e Objekteve si 
,10gjikë e pastër” 

LAJ 
E në përputhje me traditën e krijuar prej kohësh 

që, kur të marrim në shqyrtim një trajtim shkencor 
të njohjes, së pari të mendojmë për logjikën. Në fakt, 
është vetëm kohët e fundit që janë caktuar detyra për 
një nga pjesët kryesore të logjikës, të ashtuquajturën 
logjikë të pastër ose formale,'$ të cilat pajtohen në 
mënyrë të qartë me atë që duhet të kërkohet siç duhet 
nga një trajtim teorik i Objekteve si të tilla.2 Unë 
tashmë kam shprehur diku tjetër pajtimin tim themelor 
me sulmin e E. Husserl-it kundër “psikologjizmit” 
në logjikë.7' E bëra këtë në një kohë kur rrethanat e 
jashtme më penguan të përvetësoja më shumë, sesa 
një njohje preliminare dhe shumë të paplotë me 
veprën e gjerë të këtij autori. Sot, kur shpresoj që 
me anë të studimit të thellë kam trajtuar në një farë 
mase në mënyrë të përshtatshme meritat e botimit 
në fjalë, mund të mbështes plotësisht shprehjen time 
të mëparshme të pajtimit dhe ta zgjeroj atë akoma 
më shumë në shumë të tjerë prej atyre “detyrave”. 
Është, pra, ndoshta një mosmarrëveshje me rëndësi 


19 Krh. E. Husserl, Logische Untersuchungen, 2 vëll., (Leipzig dhe 
Halle, 1900 dhe 1901). Në mënyrë eskplicite identifikohen logjika e 
“pastër” dhe ajo “formale”, p. sh. vëll. 1, fq. 252. 

20 Në veçanti vëll. 1, fq. 243 ss., si dhe vëll. II, fq. 92 ss. 

21 Uber Annahmen, fq. 196. 

relativisht të vogël që unë nuk do t'i transferoja këto 
detyra pikërisht te “logjika e pastër”. 

Për këtë qëllim më duket vendimtar para së 
gjithash ky fakt: është vetëm me shumë vështirësi 
që nocioni i logjikës mund të ndahet nga ai i një 
teknologjie të përkushtuar për avancimin e fuqisë 
tonë intelektuale. Si pasojë, logjika mbetet gjithmonë 
një “disiplinë praktike”.” Mund të themi të shumtën 
se mund të bëhet një tranzicion nga puna e kësaj 
disipline praktike në atë që kam karakterizuar herë 
pas here si “disiplinë teoriko-praktike”.5 Pra, kur 
logjika quhet “logjikë e pastër”, më mirë do të 
preferoja që rezultatin të mos e quaj më logjikë, por 
në të kundërtën detyrat e përcaktuara për “logjikën e 
pastër” do t'ia jepja asaj disipline teorike, ose njërës 
nga ato disiplina teorike, tek të cilat duhet të kthehet 
në fund logjika, njëjtë si të gjitha disiplinat e tjera 
praktike. 

Pajtohem plotësisht me autorin e Logische 
Untersuchungen (Hulumtime logjike), siç e përmenda 





22 Jam përpjekur ta prezantoj këtë në më shumë hollësi në veprën time 
Uber philosophische Missenschaft und ihre Proptideutik (Vjenë, 1885). 
Shih sidomos fq. 96 ss. 

23 Loc. cit., fq. 98. 

24 Unë konsideroj që termi ekuivalent, “logjikë formale”, mund të 
kundërshtohet në atë se sjell në mendje atë që mësohej nën këtë emër 
dhe atë që është kundërshtuar me vend dhe siç duket është tejkaluar. A 
bazohet në këtë kundërshtim thjesht në një idiosinkrazi personale2 Ne 
gjithashtu duhet t'i japim një rëndësi faktit që termi “formë” nuk mund 
të japë një pasqyrë të qartë të asaj që supozohet të thuhet. 

tashmë, në insistimin se kthimi nuk duhet të bëhet 
ekskluzivisht te psikologjia. Në të vërtetë, kur i 
shqyrtoj nocionet kryesore, të cilave autori ynë u 
referohet vazhdimisht në polemikën e tij kundër 
“psikologjizmit”, në mënyrë që të karakterizojë fushën 
ekstra-psikologjike të dijes, e kam vështirë të shmang 
përshtypjen se ai nuk ishte plotësisht në gjendje të 
çlirojë veten nga ajo që e kishte kundërshtuar me 
aq zell e me aq të drejtë. Logjika “e pastër” ka të 
bëjë me “nocionet”, “pohimet”, “përfundimet” dhe 
të ngjashme. Por, a nuk janë nocionet, tek e fundit, 
përfytyrime, të cilat mund të përdoren për qëllime 
teorike, por të cilat janë, megjithatë, përfytyrime” 
Nëse dikush shpërfill kuptimin gramatikor imponues 
të fjalës “pohim” (Safz), siç kërkohej në mënyrë 
eksplicite, p. sh. nga Bolzano, a do të jetë në gjendje të 
mos respektojë procesin psikik (supozim ose gjykim) 
të shprehur nga pohimi gramatikor72 Më saktësisht: 
Nëse e bëjmë këtë, çfarë mbetet tjetër edhe diçka që 
në ndonjë kuptim mund të pretendojë emrin “pohim”2 
Megjithatë, ne fund të fundit ekziston një kuptim 
jashtëpsikologjik këtu, në të cilin mund të flitet për 
një “ligj (Sarz) të kontradiktës”, ose “ligjin e Carnot-it 
(Satz)”, e kështu me radhë, megjithëse, natyrisht, kjo 
jep ndjenjën e një përdorimi më të zgjatur të fjalëve. 
Me sa shoh unë, një kuptim i tillë ekstralogjik mungon 


25 Ajo që përfshihet këtu, natyrisht, është Objektivi: shih Uber 
Annahmen, fq. 197. 

plotësisht në rastin e fjalës “ “përfundim” (Schlup). 
Sepse, edhe kur flitet krejt natyrshëm për silogjizmin 
“ në modusin Darapti, për silogjizmin hipotetik, dhe të 
ngjashme, aty nënkuptohet një ngjarje intelektuale 
ose rezultatet e mundshme të një ngjarjeje të tillë, 
ashtu si dikush që nënkupton një ngjarje fiziologjike 
kur dikush flet për qarkullimin e gjakut. 

Nëse kontrastohen përfundimet dhe provat 
“objektive” me ato që janë subjektive,$ më duket se 
më shumë e errësojnë, sesa i sqarojnë faktet e çështjes. 
Por, i gjithë tenori i veprës Logische Untersuchungen 
(Hulumtime Logjike), si dhe shumë prej pohimeve 
të veçanta që përmbahen në të, e bindin njeriun se, 
përkundër dallimeve të caktuara në hollësi (për 
momentin të pashmangshme), qëllimi i autorit është 
i njëjtë me qëllimin tonë. Është një qëllim, te i cili 
ai është detyruar nga studime matematiko- filozofike” 
dhe nga dallime të caktuara, të cilat pjesërisht janë të 
vërteta e pjesërisht vetëm të supozuara, psikologjike, 
unë i referohem dallimit midis përmbajtjes (Anhalt) 
dhe Objektit” dhe, çka është edhe më e rëndësishme, 
dallimit midis Objektit dhe Objektivit.” Në rrethana të 
tilla, shkaku i përbashkët do të shërbehet më mirë nëse 
pushoj së ndaluri në këto shqyrtime (të cilat mund të 


26 Logische Untersuchungen, vëll. I fq. 26: poashtu edhe 94 dhe 101. 
27 Krh. op. cit. Parathënia për vëll. I, fq. v. 

28 “Uber Gegenstëinde hdherer Ordnune”, loc. cit., fq. 185 ss. 

29 Uber Annahmen, fq. 150 ss. 

jenë gjithsesi kryesisht terminologjike) dhe, në vend 
të kësaj, të përpiqemi të tregojmë shkurtimisht se si, 
për mendimin tim, mund të merremi në mënyrë më 
adekuate me rrezikun e “psikologjizmit” — një rrezik 
që, përkundër vëmendjes që i kushtohet, mund të mos 
jetë shmangur akoma plotësisht. 

or, para se ta bëjmë këtë, nga kritikat që kemi 

drejtuar kundër shprehjes “logjikë e pastër” 
mund të nxjerrim një pasojë të qartë praktike. Nuk 
ka nevojë të shpiket një emër për një teori të dijes 
shkencore (Yrissen), e cila nuk i vendos vetes qëllime 
praktike dhe, në përkim me këtë, përfaqëson një 
shkencë teorike. Askush nuk do të mund të dëshironte 
një emër më të natyrshëm, sesa emërtimin “Theorie 
des Erkennens”, ose më shkurt, “Erkenntnistheorie” 
(“teori e njohjes”). Prandaj, unë do të flas për “teorinë 
e njohjes” në vend të “logjikës së pastër”, dhe tani 
shpresoj të tregoj se çështja e “psikologjizmit” 
në teorinë e njohjes na kthen menjëherë te teoria e 
objekteve, nga e cila vërejtjet e bëra më lart si duket 
mund të na kenë larguar në njëfarë mase. 

“Psikologjizmi” si emërtim i një tendence 
natyrale ose e bazuar mbi shqyrtime të caktuara për të 
zgjidhur problemet me mjete kryesisht psikologjike, 
nuk përfshin asnjë faj në vetvete.” Mirëpo, brenda 
një sfere të caktuar problemesh, përfshirë pikërisht 
ato probleme, me të cilat merremi këtu, kësaj fjale 





30 Objektiviteti i provuar i paraqitjes së fakteve të Ubervveg-Hcinze 
më siguron për këtë në rastin tim. Ata e vendosin veprimtarinë time 
shkencore nën titullin e përgjithshëm të “psikologjizmit”. (,Grundrik 
der Geschichte der Philosophie”, bot. 9., pjesa 4., fq. 312 ss.) Kuptimi, 
në të cilin mund të pajtohesha me këtë karakterizim mund të shihet në 
Uber Annahmen, fq. 196. 

nuk i mungon aspak një ngjyrim negativ: ajo që 
nënkuptohet është thjesht përdorimi jo i duhur i 
metodës psikologjike. Meqenëse kognicioni është një 
përvojë, mënyra psikologjike e trajtimit të sendeve 
me siguri nuk duhet të dëbohet në parim nga teoria e 
njohjes. Teoria e njohjes duhet të merret me nocione, 
fjali (gjykime dhe supozime), përfundime dhe të 
ngjashme, dhe sigurisht që do të duhet ta bëjë këtë në 
mënyrë psikologjike. Por, të njohurit qëndron përballë 
të së njohurës. Siç e kam thënë disa herë, kognicioni 
është një fakt i dyfishtë. Ai që neglizhon anën e 
dytë të këtij fakti dhe kështu vazhdon të bëjë teori 
të njohjes, sikur të kishte vetëm një anë psikologjike 
në kognicion, ose kushdo që do ta detyrojë atë anë të 
dytë nën këndvështrimin e ngjarjeve psikike, atij nuk 
mund t'i kursehet akuza për psikologjizëm. 

A mund t'ia bëjmë vetes të qartë pse ekziston 
ky rrezik për rënie në një psikologjizëm të tillë, 
një rrezik, të cilit, kushdo që është marrë me 
çështje epistemologjike, vështirë se do të ketë 
dështuar t'i paguajë haraçin e tij2 Aspekti i dyfishtë 
(Doppelseitigkeit) i kognicionit është aq i dukshëm, 
saqë vështirë'se dikush mund ta injorojë, madje edhe 
nëse e vetmja gjë që mund të njihej të ishin sendet që 
ekzistojnë. Por, siç kemi parë, e gjithë matematika, 
dhe në veçanti gjeometria, merren me jorealen. 
Kështu që, paragjykimet në favor të realitetit, të cilat 
i kam thirrë vazhdimisht në vëmendje, çojnë këtu 

në një dilemë, e cila duket të jetë mjaft iluminuese 
dhe e cila, sidoqoftë, në thelb është shumë e veçantë. 
Natyrisht, ne mund të mos vetëdijesohemi lehtësisht 
në mënyrë eksplicite për të, por ajo mund të formulohet 
përafërsisht në mënyrën vijuese: ose Objekti, të cilit 
i drejtohet njohja, ekziston në realitet ose ai ekziston 
vetëm “në përfytyrimin tim” (më shkurtimisht, ai 
“pseudo-ekziston”). Ndoshta asgjë nuk jep dëshmi 
më elokuente për natyralitetin e këtij disjuksioni, sesa 
përdorimi i fjalës “ideal”. Sipas përdorimit modern, 
pa marrë parasysh kuptimin e tij historik, fjala “ideal” 
do të thotë njësoj si “e menduar” ose “thjesht e 
prezantuar”: kështu që i përket, me sa duket, të gjitha 
atyre objekteve që nuk ekzistojnë ose që nuk mund 
të ekzistojnë. Ajo që nuk ekziston jashtë nesh, kështu 
mendon njeriu padashur, duhet të ekzistojë të paktën 
në ne. Një Objekt i tillë, kështu supozohet, vjen para 
forumit të psikologjisë dhe njeriu pastaj i krijon 
hapësirë mendimit se njohja e gjërave ekzistuese 
(dhe së bashku me këtë njohje, realiteti vetë) ndoshta 
mund të trajtohet “psikologjikisht”. 

Ndoshta ky paragjykim në favor të reales mund 
të gjurmohet një hap më tutje në origjinën e tij, duke 
treguar të vërtetën, nga e cila mund të ketë lindur. Me 
siguri që do të ishte gabim të besohet se çdo shembull 
i njohjes duhet t'i referohet ekzistencës ose diçkaje 
ekzistuese. Por, a nuk është korrekte të thuhet se i gjithë 
kognicioni si i tillë ka të bëjë me diçka që ka qenie 

(mit einem Seienden)” Ajo që është, “fakti”, pa të cilin 
asnjë kognicion nuk mund të llogaritet si kognicion, 
është Objektivi. Objektivi është ai që kuptohet nga 
akti kognitiv relevant dhe kujt i përket qenia (Sein) 
ose, më saktë, subzistenca (Bestand), pavarësisht se a 
është pozitive apo negative, pavarësisht se a është një 
Objektiv 1 qenies (Sein) apo i kështu-qenies (Sosein). 
A do të ishte shumë e rrezikshme të hamendësohej 
se faktualiteti (Zatsdchlichkeit) i Objektivit të saj, 
i cili është i shoqëruar gjithmonë dhe në mënyrë të 
pagabueshme me çdo shembull të njohjes, ka pësuar 
një lloj transferimi te Objekti (që është pothuajse e 
vetmja gjë që shqyrtohet nga teoria), për ta ekzagjeruar 
më pas në kërkesën e heshtur që gjithçka që përballet 
me njohjen, duhet të jetë reale” : 

Çështja këtu mund të mbetet pa zgjidhje. Problemi 
ynë nuk është psikologjia e psikologjizmit. Por, kaq 
qëndron përtej çdo dyshimi: psikologjizmi në teorinë 
e njohjes bazohet në mënyrë të pandryshueshme në 
neglizhencën ose keqkuptimin e anës së Objektit të 
gjendjes kognitive, (fjala “Objekt”, duke u marrë këtu 
në kuptimin e saj më të gjerë, në të cilin ai përfshin 
Objektivin). Dikush bie në psikologjizëm nëse nuk 
arrin të kuptojë rëndësinë dhe veçantinë e Objektivit 
dhe, si pasojë, e kërkon në Objekt qenien që i takon 
çdo kognicioni. Në një rast të tillë nuk vlerësohet 
sa duhet eventualiteti i mos-qenies (Vichtsein) dhe 
kështu-qenies (Sosein), dhe thuhet se diçka reale 

duhet të përfshihet në çdo gjë që ka qenie. Dhe me 
siguri, kushdo që dëshiron ta çlirojë veten nga ky 
keqkuptim, nuk ka nevojë ta bëjë për detyrë të tij 
ta mbajë psikologjinë në një distancë nga teoria e 
njohjes. Psikologjia e kognicionit gjithmonë duhet 
të përbëjë një pjesë integrale të teorisë së njohjes. 
E vetmja gjë kundër së cilës duhet të ruhet ai është 
që ta konsiderojë si psikologji atë pjesë të teorisë 
së njohjes, e cila është dhe duhet të mbetet teori e 
Objekteve. 

Nëse teoria e Objekteve të njohjes ose, më shkurt, 
teoria e Objekteve, na prezantohet si pjesë integrale 
e teorisë së njohjesi mund të gjendet lehtësisht 
përgjigja e pyetjes fillestare të diskutimit tonë aktual. 
Vendi i duhur për të hulumtuar Objektet si të tilla, 
mund të themi atëherë, është teoria e njohjes. Dhe, 
në fakt, ky është një rezultat që mund të qëndrojë pa 
dëmtuar shumë teorinë e Objekteve. Sa më qartë që 
bëhet e vetëdijshme teoria e njohjes për detyrat e saj, 
aq më e sigurt do të bëhet dhe mbetet, për shkak të 
një prej pjesëve themelore të saj, një teori e asaj që 
duhet të njihet, e “të dhënës” në kuptimin që u përdor 
kjo fjalë më lart, dhe rrjedhimisht e shumës totale 
të Objekteve në përgjithësi. Mjaft shpesh, interesat 





31 Një pajtim në kohën më të re e shpreh A. Hofler, ,,Zur gegenvvërtigen 
Naturphilosophie” te vëll. IL i Abhandlungen zur Didaktik und 
Philosophie der Naturvrissenschaft, ed. nga F. Poske, A. Hofler dhe E, 
Grimsehi (Berlin 1904), fq. 151 (91 e botimit të veçantë). 


65 


ALEXIUS MEINONG 


epistemologjike do të përgatisin natyrshëm rrugën për 
një interes për teorinë e Objekteve. Sidoqoftë, me aq 
sa shoh mirë, duhet të shkojmë një hap përpara nëse 
vërtet duhet t'i kënaqim pretendimet, të cilat është 
kompetente t'i bëjë një teori e Objekteve në bazë të 
natyrës së dalluar të saj. 

pesoi i psikologjisë, së cilës së bashku me 
teorinë e Objekteve duhet t'i jepet një pjesë 
fundamentale në teorinë e njohjes, tregon për këtë 
fakt. Ne kemi parë se është e vetëkuptueshme që nuk 
mund të ketë një teori të njohjes që nuk merret me 
aktin e të njohurit dhe që nuk është në këtë masë edhe 
psikologji e kognicionit. Megjithatë, askush nuk do ta 
merrte parasysh rëndësinë e psikologjisë për teorinë 
e njohjes si një karakterizim adekuat të pozitës së 
psikologjisë në sistemin e shkencave. Askush nuk do 
të dëshironte ta konsideronte psikologjinë si asgjë më 
shumë se një pjesë e epistemologjisë. A do të jemi 
të kënaqur me një karakterizim tërësisht analogjik të 
teorisë së Objekteve2 A është e nevojshme që interesi 
ynë për teorinë e Objekteve të vazhdojë, si të thuash, 
përmes interesit tonë për kognicionin7 

Duket se kushdo që është marrë nga afër me 
problemet e teorisë së Objekteve, ka mjaft përvojë 
të drejtpërdrejtë me efektin se kjo nuk është ashtu. 
Ne mund të pranojmë që epistemologjia mund të 
përdorë çdo hollësi që ka prodhuar dhe do të prodhojë 
hulumtimi kompetent në teorinë e Objekteve, për të 
siguruar disa informacione të mëtejshme, ndoshta 
më pak direkte, por jo më pak të qarta. Ne mund 
ta vlerësojmë plotësisht kuptimin themelor të asaj 

që duhet të na tregojë teoria e Objekteve në lidhje 
me psikologjizmin në epistemologji, siç kemi bërë 
tani, dhe në të njëjtën kohë të pranojmë se teoria e 
Objekteve ngre probleme, zgjidhjet e të cilave janë 
interesante për hir të tyre. 

Kjo bëhet veçanërisht e qartë kur bëjmë një 
supozim, i cili akoma mund të përfshijë shumëçka 
që është e paqartë, por në lidhje me thelbin e të cilit 
nuk kam frikë të bëj ndonjë gabim. Unë tashmë i jam 
referuar më parë faktit që matematikës nuk mund t'i 
caktohej kurrë një vend i natyrshëm në sistemin e 
shkencave. Nëse nuk gaboj, arsyeja për këtë qëndron, 
në thelb, në faktin se koncepti i teorisë së Objekteve, 
nuk ishte formuar akoma. Matematika, në tiparet e saj 
thelbësore, është një pjesë e teorisë së Objekteve. Unë 
them “në tiparet e saj thelbësore”, me qëllim që të 
lihet në mënyrë të hapur mundësia e një diferencimi 
specifik të interesave matematikore, (për të cilin 
besoj se është një nga çështjet e pashpjegueshme të 
përmendura më lart).,” Përveç kësaj, më duket mjaft 
e qartë se si faktorët e brendshëm, ashtu edhe ata të 
jashtëm, kanë siguruar për matematikën një avantazh 
brenda fushës së vet, ndërsa teoria e Objekteve duhet 
të vendosë të gjithë fushën e objekteve para vetes si 
detyrë të saj ose ta mbajë këtë fushë para syve të saj 
si një ideal të paarritshëm. Nëse ky shqyrtim është i 





32 Për fillet e punës relevante, shih E. Mally, në nr. Il të këtyre 
studimeve: Hyrje, pjesa 2, kap. vii, pjesët 40 ss.. IShih fusnotën 7.) 

saktë, atëherë ne nuk mund të mos shohim se sa pak 
interesa të teorisë së Objekteve, sa më shpejt që të 
merren parasysh disa aspekte më specifike të tyre, 
mbeten akoma interesa të epistemologjisë. 

Nga sa u tha më sipër, unë nxjerr përfundimin se 
teoria e Objekteve mund të ketë një pretendim për 
statusin e një disipline të pavarur, madje edhe nga 
teoria e njohjes, dhe, për këtë arsye, për një shkencë 
të pavarur. Ky pretendim nuk mund të ngritet në 
nivelin e një fakti të arritur, por, përkundrazi, vështirë 
se po fillon të arrihet, sepse teoria si e tërë është 
diçka që duhet të zhvillohet, dhe jo diçka e gatshme 
për t'u ekspozuar. Faza e lartë e zhvillimit të njërës 
prej pjesëve të saj përbën një pengesë të jashtme për 
njohjen e pretendimeve të saj, të cilat vështirë se 
mund të mbivlerësohen. Një matematikan mund të 
shqetësohet nga sugjerimi se ai është “me të vërtetë” 
një teoricien 1 Objekteve (Gegenstandstheoretiker). 
Megjithatë, askush nuk do të kërkojë që një fizikan 
apo kimist ta konsiderojë veten metafizikan. Kjo 
është kështu për shkak se një shkencë, e cila ekziston 
tashmë, nuk mund as të karakterizohet, e madje as 
të emërtohet në kuptimin e një shkence që është 
akoma vetëm një objekt i aspiratës. Për më tepër, një 
shkencë relativisht e përgjithshme si e tillë mund dhe 
duhet t'i caktojë vetes qëllime, të cilat janë të huaja 
për shkencat relativisht të specializuara. Kjo pikë e 
dytë në një farë mase është e errësuar, në lidhje me 

raportin e matematikës me teorinë e Objekteve, nga 
fakti se në fushën e teorisë së Objekteve matematika 
përfaqëson jo një (nga disa), por, të paktën për 
momentin, të vetmen shkencë të veçantë të llojit të 
saj, që është e njohur dhe e pranuar. Për shkak të 
kësaj, një detyrë e dyfishtë, mbase krejt e ndryshme 
në dy aspektet e saj, duhet t'i atribuohet teorisë së 
Objekteve. Nga njëra anë, teoria e Objekteve ka 
problemet e një shkence të shkallës më të lartë të 
gjeneralitetit dhe gjithëpërfshirjes. Nga ana tjetër, 
sikur të qëndronte në vendin e një grupi të tërë të 
shkencave të specializuara, ajo ka ato probleme që 
gjer tani nuk kanë marrë ndonjë shqyrtim të veçantë. 
Për shkak të domosdoshmërisë për të zbritur në 
domene relativisht të specializuara që lindin nga kjo 
situatë, natyra e saj si shkencë e përgjithshme, përsëri 
errësohet në mënyrë të pashmangshme. Si rrjedhim, 
subsumimi i matematikës nën teorinë e Objekteve 
mund të duket lehtësisht se kërcënon karakterin 
dallues dhe pretendimin special të të parës. 
Megjithatë, çështjet ë tilla të jashtme dhe të 
rastësishme nuk duhet të pengojnë pamjen në lidhjen 
thelbësore mes matematikës dhe teorisë së Objekteve, 
me aq sa kjo lidhje ekziston. Kjo situatë jo krejtësisht 
e thjeshtë, mbase, mund të garantohet më së miri, 
duke thënë: matematika sigurisht që nuk është teoria 
e Objekteve, por tani, sikur më parë, është një shkencë 
në vetvete. Megjithatë, Objektet e saj janë të përfshira 

në domenin, të cilin teoria e Objekteve, duke pasur 
gjithashtu të drejtën e vet, duhet ta trajtojë si tërësi. 

810. Teoria e Objekteve dhe 
shkencat tjera, teoria e përgjithshme 
dhe e veçantë e Objekteve 


Të e shkencës, varësisht nga rrethanat, mund 
të marrë një qasje të dyfishtë për materien e saj 
— domethënë, përpara vetë shkencave të ndryshme — 
me të cilat merret. Në qasjen natyrore, ajo mund të 
vazhdojë me një siguri, nëse i përmbahet parimit të 
të gjitha shkencave faktike: së pari faktet dhe pastaj 
teoria. Së pari duhen të ekzistojnë disa shkenca: pastaj 
mund të justifikohet nevoja për të shqyrtuar më nga 
afër natyrën e tyre dhe raportet e ndërsjella. Sidoqoftë, 
shkenca është gjithashtu, të paktën pjesërisht, rezultat 
i veprimtarisë së paramenduar. Në shërbim të një 
parashikueshmërie të tillë, teoria e shkencës mund 
të merret gjithashtu edhe me shkenca, të cilat nuk 
ekzistojnë akoma, por të cilat duhet të ekzistojnë. 
Ajo mund ta gjejë veten të drejtuar drejt precizimit 
anticipues sa më të madh të jetë e mundur të konceptit 
dhe detyrave të shkencave të tilla. 
Në diskutimin e mëparshëm, të detyruar nga 
interesi ynë për Objektet, edhe ne e gjetëm veten 
në shqyrtime që i përkasin teorisë së shkencës. Në 
këtë kontekst, është detyrë e teorisë së shkencës të 
funksionojë në të dytën nga dy rrugët e përmendura 
më lart. Teoria e Objekteve, për të cilën duhet të 
pretendojmë se është një shkencë e përshtatshme, 

në përgjithësi, është një shkencë që për momentin 
gati nuk ekziston fare — veçanërisht si disiplinë e 
veçantë e pranuar shprehimisht në vetvete. Por, 
megjithëse nuk është kryer asnjë hulumtim në emër 
të teorisë së Objekteve, ne nuk duhet të supozojmë 
se kjo shkencë është lënë plotësisht pas dore. Nëse na 
duhet të gjurmojmë në hollësi raportet e shumta dhe 
të ngushta, të cilat shkenca që sapo kemi propozuar 
bart në mënyra të të menduarit që janë ndjekur në të 
kaluarën, do të shohim se ajo justifikon veten me atë 
që ka për të ofruar. Kjo nuk është koha e duhur për të 
gjetur këto lidhje: megjithatë, në prezantimin e kësaj 
shkence të re është e përshtatshme të përmendim 
disa prej tyre. Në këtë mënyrë, disa shënime mund 
të bëhen për domosdoshmëritë që janë ndjerë për një 
kohë të gjatë dhe të cilat tashmë kanë gjetur shprehje 
në mënyrat më të larmishme, domosdoshmëri këto, 
të cilat kanë lindur gjatë përpunimit me vetëdije të 
interesave që janë shumë të përhapura, por të cilat 
shpesh kanë qenë të pavetëdijshme për qëllimin e tyre 
të vërtetë. 

Në fakt, unë besoj se në të vërtetë nuk kërkohet 
asnjë hulumtim i veçantë historik për të vërtetuar se, 
megjithëse teoria e Objekteve deri tani mund të mos 
ishte bërë “në mënyrë eksplicite”, ajo gjithnjë e më 
shumë është bërë “në mënyrë implicite”. Kësaj duhet 
t'i shtoj se, të paktën në praktikë, statusi implicit ka 
shkallë që zbusin kalimin në statusin eksplicit. Kushdo 

që dëshiron t'i kushtojë vëmendje tranzicioneve të 
tilla dhe pasojave të tyre, duhet të ketë në mendje se 
ne jemi takuar me interesa të dy llojeve të ndryshme 
që kanë të bëjnë me teorinë e Objekteve: ato në lidhje 
me pyetjet që kanë të bëjnë me disa fusha të veçanta 
të Objekteve, dhe ato në lidhje me pyetjet që kanë 
të bëjnë me fushën e Objekteve në tërësi. Në këtë 
kuptim, edhe nëse bëhet fjalë vetëm për mirëkuptim 
momental, mund të klasifikojmë teorinë e veçantë 
dhe teorinë e përgjithshme të Objekteve. 
Ne kemi treguar tashmë më lart për faktin se 
(në një kuptim të caktuar teoria më e veçantë) e 
Objekteve ka gjetur në matematikë përfaqësimin më 
të shkëlqyeshëm që mund të dëshirohej. Ky shkëlqim 
ka çuar shumë kohë më parë në përpjekje për ta 
bërë procedurën, more mathematico, të arritshme 
për shkencat tjera — mund të them, në fusha të tjera 
të Objekteve. Vështirë se na ndodh ndonjë gabim 
domethënës nëse shtojmë: sa herë që janë ndërmarrë 
përpjekje të tilla, atëherë deri në atë pikë është bërë 
një përpjekje gjithashtu për të bërë detyrën e teorisë së 
specializuar të Objekteve në fusha jashtë matematikës. 
Sigurisht që jo çdo zbatim i procedurave matematike 
duhet të merret në konsideratë. Kur llogarit tregtari ose 
inxhinieri, ai ka aq pak të bëjë me teorinë e Objekteve 
sa me çdo teori tjetër. Mirëpo, disa presupozime që 
kanë të bëjnë me Objektet, qëndrojnë natyrshëm si 
bazë e zbatimeve të tilla praktike, nuk është ndryshe 

kur zbatimi rezulton me një interes teorik. Në kontrast 
me teknikën e llogaritjes që kërkon vëmendje të 
plotë, natyra e këtyre presupozimeve mund të mbetet 
plotësisht në sfond. Kjo ilustrohet më qartë nga teoria 
e gjasave dhe teoria e gabimit të mundshëm, të cilat 
edhe tani ende nuk pranohen nga të gjithë si diçka 
që në mënyrë të natyrshme i përkasin logjikës dhe 
psikologjisë. Natyra e këtyre supozimeve mund të 
vendosë llogaritjet në fjalë në shërbim të teorisë së 
Objekteve (siç mund të shohim në rastin e teorisë 
së kombinimeve). Ndërkohë, gjeometria duket 
më e përgatitur sesa aritmetika, për të zgjatur një 
dorë përtej kufijve të saj të ngushtë për zbulime në 
teorinë e Objekteve. Nëse dikush vëren se fusha e 
sasive hapësinore i përket aritmetikës, atëherë ajo që 
ofrohet si përkthim (aq i njohur për të gjithë) i pamjes 
gjeometrike nga hapësira në kohë është tashmë ekstra- 
matematikor dhe, për më tepër, ka të bëjë me teorinë e 
Objekteve. Ka të bëjë me teorinë e Objekteve, sepse në 
asnjë mënyrë nuk është e lidhur me të ashtuquajturin 
realitet, ose më saktë, me ekzistencën reale të kohës. 
Është e qartë se analogjia është e vlefshme për 
foronominë në një masë më të madhe: nëse — ajo që 
më duket se nuk ka nevojë për prova —, A. Hofler ka 
të drejtë në pretendimin se tensioni është “fenomeni 
i tretë themelor i mekanikës” së bashku me hapësirën 
dhe kohën,” atëherë tregohet një drejtim shtesë, në 


33 A. Hofler, “Zur gegenvvërtigen Naturphilosophie”, fq. 84 (fq. 24 

të cilin kjo shkencë, pa paragjykuar karakterin e saj 
natyrisht empirik, përmes një përpunimi apriorik sa 
më të plotë të çështjeve të saj, u përgjigjet interesave 
të teorisë së Objekteve. 

Mënyra, në të cilën pikëpamja gjeometrike tenton 
të arrijë përtej fushës së vet, bëhet edhe më e qartë në 
atoraste kur, për shkak të ndonjë veçantie të zonëskuka 
hyrë, ajo ka vetëm sukses të pjesshëm. Në këtë drejtim, 
përpjekjet e psikologjisë moderne për të renditur 
“Objektet e ndjesisë” (“Empfindungsgegensstdinde”)“ 
që u përkasin shqisave të ndryshme dhe, kur është e 
mundur, për të rrokur aspektet e tyre të shumëfishta 
përmes reprezentimit hapësinor, janë veçanërisht 
instruktive. Madje edhe nëse, në lidhje me shqisën 
vizuale, ku këto përpjekje kanë sjellë rezultatet më të 
prekshme,5 emri “gjeometria e ngjyrave” nënkupton 
shumë më tepër lëvdata, sesa meriton në të vërtetë, 
prapëseprapë bëhet pa dyshim e qartë se karakteri 
i hulumtimeve përkatëse i përket shumë më shumë 
teorisë së Objekteve, sesa psikologjisë. Kam besim 
se nuk është jashtëzakonisht personale për mua 


dB dd i td Add 
në botimin e veçantë). shënimi 23: poashtu fq. 164 (104). Sidoqoftë, 
“teoria e dimenzioneve” e përmendur në fq. 147 (87), ibid., vlen për 
t'u përmendur në lidhje me pikën që kemi përpara. 

34 Një shprehje kjo e futur në përdorim mga VYitasek, e cila duket të jetë 
shumë e përdorshme. (Krh. veprën e tij Grundlagen der Allgemeinen 
Asthetik (Leipzig, 19041), fq. 36 ss.) 

35 Krh. Veprën time “Bemerkungën dber den psychologischen 
Farbenkërper”, loc. cit.. fq. $ ss. 

që të raportoj tash se shumë nga natyra thelbësore 
e mënyrës, në të cilën teoria e Objekteve kornizon 
pyetjet e saj, tek unë fillimisht ndodhi në ndërkohë që 
u angazhova në përpjekje ekskluzivisht psikologjike 
drejt sqarimit të këtyre çështjeve. 

Ajo që unë e quajta projeksion i qasjes 
matematikore përtej kufijve të saj më të rreptë, ka 
karakterin e instinktit dhe të pavetëdijshmes në 
krahasim me përpjekjet plotësisht të qarta drejt 
zgjerimit të asaj fushe dhe drejt përgjithësimit sa 
më të plotë të mundshëm të mënyrës së formulimit 
të një problemi. Këto ndoshta kanë arritur tashmë 
njëfarë rëndësie nën emrin e teorisë së përgjithshme 
të funksioneve: askush nuk mund të mos e shohë 
këtë në emërtime të tilla si “teoria e ekstenzionit” 
dhe “teoria e agregateve”, dhe madje edhe nën fjalën 
kyçe, shpesh të keqkuptuar, “metamatematikë”. 
Nga këndvështrimi që kemi përqafuar këtu, këto 
hulumtime të rëndësishme paraqesin kalimin 
nga teoria e veçantë në teorinë e përgjithshme të 
Objekteve. Një status i ngjashëm mund t'i atribuohet 
përpjekjeve dhe rezultateve të grupuara zakonisht nën 
emrin e përgjithshëm të “logjikës matematike”, edhe 
pse ato përpjekje janë në shumë aspekte të destinuara 
për një qëllim krej tjetër. Nga ana tjetër, ka të ngjarë 
që thesari i pohimeve dhe sugjerimeve të vlefshme, 
të cilat logjika (jo-matematike), epistemologjia dhe 
metafizika nga Aristoteli gjer në ditët e sotme kanë 

kontribuar në fushën, me të cilën jemi preokupuar 
ne, do të jenë kryesisht për përdorim te teoria e 
përgjithshme e Objekteve. Ende nuk është realizuar 
vlera e plotë e tyre, me gjithë njohuritë e tanishme për 
historinë e filozofisë. E njëjta vlen edhe për shkencën 
gjuhësore, në veçanti për gramatikën, rëndësia e së 
cilës, në fakt, nuk është hulumtuar plotësisht as nga 
logjika e vjetër e as nga logjika e re: me të vërtetë 
rëndësia e saj vështirë se mund të vlerësohet derisa 
dallimi midis Objektit dhe Objektivit të mos jetë parë 
në dallimin midis kuptimit të fjalëve dhe kuptimit 
të fjalive. Sadoqë mund të jenë të ndryshme ato 
dy raste në tërësi, dikush tundohet të thotë se teoria 
e përgjithshme e Objekteve duhet të mësojë nga 
gramatika sikundër që teoria e veçantë e Objekteve 
duhet të mësojë nga matematika. 

Siç tregon ky studim i shpejtë, pavarësisht nga 
natyra e tij disi sipërfaqësore, teoria e Objekteve nuk 
është aspak e varur plotësisht nga puna që akoma duhet 
kryer. Në të vërtetë, mund të shtrohet pyetja, nëse 
përpjekja për të instaluar një “teori të Objekteve” do 
të thotë më shumë, sesa një emër i ri për një shqetësim 
të vjetër. Mund të zbulohet lehtësisht se ndaj vetë 
hulumtimit që duhet bërë është indiferente nëse ai 
bëhet nga një matematikan, fizikan, logjicient apo nga 
ndonjë studiues i teorisë së Objekteve. Megjithatë, 
një keqkuptim do të qëndronte në këtë veprim të 


36 Krh. Uber Annahmen, veçanërisht fq. 19 ss., 175ss. 

fundit — një keqkuptim që u kundërshtua në mënyrë të 
qartë në fillim të këtyre shqyrtimeve. Është sigurisht 
jorelevante kush i zgjidh problemet teorike dhe nën 
cilin emër i zgjidh ai ato. Nëse duhet marrë njohje 
në mënyrë të suksesshme për teorinë e Objekteve si 
disiplinë e veçantë, tani si më parë, gjithmonë duhet 
t'u jemi mirënjohës matematikanëve, fizikanëve, 
gjuhëtarëve dhe përfaqësuesve të shkencave tjera 
për përparimin e tyre energjik të interesave të teorisë 
së Objekteve, madje edhe kur ata nuk do të thotë të 
jenë larguar nga territori i ligjshëm i shkencës së tyre. 
Por, për shumë njerëz, njohja e kësaj shkence do të 
qartësonte natyrën e problemeve që duhen zgjidhur 
— veçanërisht kur (siç ndodh zakonisht) veprat më 
të rëndësishme nuk kanë rëndësinë më të madhe. 
Një pasojë e natyrshme e kësaj është se saktësohen 
problemet e vjetra dhe shtrohen probleme të reja të 
frytshme. Nga pikëpamja e teorisë së Objekteve, 
problemet dhe çështjet që sapo kemi klasifikuar së 
bashku — dhe të cilat në shikim të parë do të dukeshin 
kaq të shumëllojshme — e paraqesin veten sikur 
përkasin së bashku: në këtë mënyrë konfirmohet vlera 
e një këndvështrimi të tillë. 

De. mund të shpresoj se ajo që kam dhënë gjer 
tani, ka demonstruar sa duhet vetë-arsyetimin 
e teorisë së Objekteve përballë shkencave tjera, 
tani mund të jetë koha që gjithashtu t'i kushtojmë 
vëmendje edhe marrëdhënies së saj me këto shkenca 
tjera. Me fjalë të tjera, tani duhet përcaktuar në 
njëfarë mase vendin e teorisë së Objekteve në 
sistemin e shkencave. Vështirësitë, me të cilat duhet 
përshtatur aty, veçanërisht nëse dikush përpiqet të 
niset nga përkufizime në njëfarë mase të kënaqshme 
të shkencave përkatëse, nuk duhet vendosur kurrësesi 
vetëm në faturën e teorisë së Objekteve ose të 
“idesë” së një shkence të tillë që është mbrojtur këtu. 
Sepse në shkenca të ndryshme mund të shihet në 
mënyrë konstante se sa pak shqetësohen rritja dhe 
suksesi i shkencave nga fakti që deri tani nuk është 
gjetur ndonjë përkufizim për to, i cili është pa asnjë 
kundërshtim. Nga kjo nuk po e nxjerr përfundimin 
se duhet ndërprerë përpjekjet që synojnë marrjen 
e përkufizimeve të tilla, por them se nuk duhet të 
përmbahemi nga përdorimi i asaj që është arritur, 
edhe nëse është e papërsosur. Përveç kësaj, ne mund 
të testojmë në këtë mënyrë deri ku mund të dalim nga 
telashet, në bazë të disa njohurive konkrete, edhe kur 
nuk kemi ndonjë definicion formal. 

Mbi këto baza, nuk do të jetë e vështirë për këdo 
që është në një farë mënyre në kontakt me ndonjë 
prej atyre shkencave, tërësinë e të cilave mund ta 
përmbledhim nën emrin “filozofi”,” të njohë njërën 
prej këtyre shkencave si teori të Objekteve. Pra, teoria 
e Objekteve është po ashtu filozofi dhe problemi i 
vetëm që mund të shtrohet ende është edhe pyetja 
për pozicionin e saj përballë “disiplinave filozofike” 
të tjera. Mirëpo, zgjidhjes së këtij problemi unë ia 
kam kushtuar shumicën e shpjegimeve të mësipërme. 
Ka rezultuar se dhe teoria e Objekteve nuk është 
as psikologji, e as logjikë, dhe është bërë e qartë 
pse është kështu. Besoj që kam qenë në gjendje të 
demonstroj që teoria e Objekteve është e pavarur 
nga epistemologjia, megjithatë, siç u tregua tashmë, 
unë do të doja ta theksoja më pak këtë rezultat. Fakti 
se askush nuk mund të punojë në epistemologji pa 
punuar edhe në teorinë e Objekteve, ose të paktën duke 
shfrytëzuar zbulimet më të rëndësishme të teorisë së 
Objekteve, ky më duket përtej çdo dyshimi,“ dhe, 
prandaj, do të ishte në fund një kundërshtim i vogël 
në rast se dikush do të ishte i prirë të mendonte se, 
në fakt, këto konstatime mund të jenë vërtetuar ose 
mund të vërtetohen, si të themi, vetëm në emër të 
teorisë së njohjes. 


37 Më saktë lidhur me këtë në parashtrimet e mia ,,Uber philosophische 
Missenschaft und ihre Propadeutik”, kap. 1. Krh. në kohën e fundit 
Hëfler ,,Zur gegenëvvrtigen Naturphilosophie”, Loc. cit., fq. 123 (63) ss. 
38 Krh. edhe Hofler, loc, cit., fq. 151 (91). 

Për pozicionin e teorisë së Objekteve, nga ana 
tjetër, më duken shumë më të rëndësishme “Taportet 
e rregullta” mes teorisë së Objekteve dhe një tjetër 
shkencë fqinje, e cila në shënimet paraprake është 
përmendur tashmë në mënyrë të përsëritur: këtu po 
nënkuptoj metafizikën, nën emrin e të cilës historia e 
filozofisë në të vërtetë ka regjistruar shumë prej ideve 
më të rëndësishme të avancuara në teorinë e Objekteve. 
Edhe ai që do të donte ta shikonte teorinë e Objekteve 
si pjesë të epistemologjisë, në kuptimin e asaj që 
thjesht u shënua si relativisht e pranueshme, duhet 
të përballet me problemet vijuese të demarkacionit: 
a do t'i përkiste teoria e Objekteve fushave të tilla, 
apo në fund madje pikërisht do ta konstituonte atë 
fushë, lidhur me të cilën, siç e dimë, epistemologjia 
dhe metafizika gjer tani nuk kanë arritur të bëjnë një 
marrëveshje”7 

Fatkeqësisht, veçanërisht në metafizikë, një 
marrëveshje pa asnjë apel te përcaktimet definitorike, 
nuk mund të arrihet. Në këtë kuptim, së paku nuk 
duhet të mos e përmendja propozimin e A. Hofler-it, 
i cili më erdhi gjatë shkrimit të hulumtimeve aktuale, 
dhe i cili, bazuar në një konceptim të zgjuar nga J. 
Breuer,$ angazhohet ta karakterizojë metafizikën si 
shkencë të “metafenomenales”.9 Arsyeja pse nuk 





39 E kumtuar në shtojcën I të shkrimit të cituar në mënyrë të përsëritur 
të Hafler-it ,,Zur gegenvvërtigen Naturphilosophie”. 
40 Ibid., fq. 154 (94) ss. 

jam në gjendje të pranoj një propozim të tillë, është 
në thelb e njëjta arsye pse, për vite me radhë, nuk 
mund të vendos t'i konsideroj “fenomenet” e dritës, 
tingullit, etj., si ajo, me të cilën duhet të merret 
fizikani: ose “fenomenet psikike” si ajo, me të cilën 
duhet të merret psikologu. Fenomenet si të tilla janë 
një klasë, edhe pse klasë shumë e rëndësishme, e 
Objekteve pseudo-ekzistuese. Në rastin e një një 
pseudo-ekzistence (Pseudoexistenz), ajo që ekziston 
në të vërtetë janë gjithmonë vetëm përfytyrimet ose 
reprezentimet (Vorstellungen) përmbajtjesorisht të 
determinuara: por, përfytyrimet ose reprezentimet, 
për të folur vetëm për hir të thjeshtësisë vetëm për 
fizikën, siç ka demonstruar vetë Hofler me argumente 
të qarta,'i nuk janë kurrë objekte hulumtimi të asaj 
disipline. Fenomeni padyshim nuk është fenomenalja, 
as dukja ajo që duket — nëse me termin e fundit 
nënkuptojmë atë që njihet nga dukja, dhe ekzistenca 
e së cilës mund të nxirret nga fakti i dukjes. Në asnjë 
mënyrë nuk e vë në dyshim se ajo që duket në këtë 
mënyrë, është me interes për fizikanin. Por, nuk arrij 
ta kuptoj se si duhet të jetë e mundur të përjashtohet 
“fenomeni” nga fushëveprimi i metafizikës, (p. sh. 
“fenomenet” që vijnë pas fillimit dhe mbarimit të 
sendit që shfaqet). 

Një vlerësim i përshtatshëm i rëndësisë së asaj 
që sugjerojnë Breuer dhe Hofler, do të kërkonte 





41 Krh. “Zur gegenvvërtigen Naturphilosophie”, sidomos fq. 131 (71)ss. 

që unë të largohem shumë larg nga tema kryesore 
e këtij studimi. Tani për tani, këto disa sugjerime 
mund të jenë të mjaftueshme për të treguar pse 
ende më duket se është më e përshtatshme, në 
karakterizimin e metafizikës, për të vënë theksin 
kryesor në elementin e gjeneralitetit më të madh të 
mundshëm, ku “gjeneraliteti maksimal” nënkupton 
fushën më të gjerë të mundshme të zbatueshmërisë 
për idetë që i promovon ajo.” Metafizika nuk është 
as fizikë, as biologji fizike, as biologji psikologjike, 
por, përkundrazi përfshin në fushën e saj kërkimore si 
inorganiken ashtu edhe organiken dhe psikologjiken, 
me qëllim që të vë në dukje atë që është e vlefshme 
për tërësinë e asaj që përket në kaq shumë fusha të 
ndryshme. Natyrisht që theksi që e vë ky përcaktim mbi 
elementin e universalitetit, bën që të ndjehet nevoja 
për t'u sqaruar raporti midis metafizikës dhe teorisë 
së Objekteve, pasi edhe te kjo e fundit na ka tërhequr 
vëmendjen tonë gjerësia e veçantë e fushës që i përket 
asaj. Por, mbase thjesht shqyrtimi i njëkohshëm i 
teorisë së Objekteve çon në një këndvështrim që na 
lejon të plotësojmë karakterizimin e lartpërmendur të 
metafizikës dhe në këtë mënyrë t'i mbyllim gojën të 
gjitha kundërshtimeve, ndaj të cilave do të mund të 
ishte e ekspozuar. 

Në këtë mënyrë, për më tepër, unë mund të 
kthehem përsëri te argumenti që është thënë më 


——BXQXB “KXKXK———— . 
42 Uber philosophische IVissenschaft, etj. fq..7... 

parë dhe, në këtë kuptim, ta shkurtoj diskutimin 
tim. Nëse në botë, siç duket e ligjshme të besohet, 
nuk ekziston asgjë që nuk është as fizike, as psikike, 
atëherë metafizika, për aq sa ajo merret me psikiken 
sa edhe me fiziken, me siguri është shkenca mbi 
realitetin në përgjithësi ose mbi tërësinë e reales (von 
der Gesamtheit des Nirklichen). Në këtë kuptim, 
për shembull, edhe teza themelore e monizmit, e cila 
pohon identitetin esencial të fizikes dhe psikikes edhe 
ajo e dualizmit, e cila i pohon dallimin esencial të tyre, 
kanë karakter metafizik. Por, kushdo që e di që dy 
gjëra janë identike ose të ndryshme, padyshim që di 
diçka në lidhje me këto gjëra: por, dija e tij i referohet 
identitetit dheJose dallimit po ashtu, dhe as identiteti 
dhe as dallimi nuk janë sende. Të dyja, dallimi dhe 
identiteti, janë jashtë disjunksionit midis fizikes dhe 
psikikes, sepse qëndrojnë jashtë asaj që është reale 
(auBerhalb des Realen). Sigurisht, ekziston edhe dije 
për atë që është jo-aktuale (von Nichnvirklichem). 
Pa marrë para sysh se sa përgjithësisht konceptohen 
problemet e metafizikës, ka pyetje akoma edhe më 
të përgjithshme: këto pyetje, për dallim nga ato të 
të metafizikës, nuk janë të orientuara ekskluzivisht 
kah realiteti. Pyetjet e teorisë së Objekteve i përkasin 
kësaj klase. 

Por, dikush mund të pyesë menjëherë, a nuk është 
e dhunshme apo, së paku, arbitrare, të përjashtohen 

parimisht të gjitha objektet ideale” nga fusha e 
hulumtimit metafizik2 Unë përgjigjem se në rend 
të parë ato assesi nuk përjashtohen në çdo aspekt. 
Interesat tona metafizike vërtet do të mbeteshin të 
pabaza — shembulli i monizmit dhe i dualizmit sapo 
e ka treguar këtë — nëse në metafizikë nuk mund të të 
flitet për identitetin dhe dallimin, e as për shkakun, 
qëllimin, unitetin, vazhdimësinë dhe shumë objekte 
të tjera, të cilat ose në tërësi ose pjesërisht janë të 
një natyre ideale. Megjithatë, shumë Objekte të 
këtij lloji trajtohen, për shembull, edhe në fizikë, 
edhe pse askush nuk do t'i llogariste në mesin e 
Objekteve të kërkimeve fizike. Gjithsesi, kufizimi 
i sferës së metafizikës brenda realitetit (auf die 
Nirklichkeit), duhet të merret me rezerva shumë 
të veçanta. Por, duke presupozuar rezerva të tilla, 
megjithatë, unë në fakt besoj se një kufizim i tillë 
është në përputhje të plotë me frymën, me të cilën, si 
në lashtësi, ashtu edhe në kohën moderne, është bërë 
metafizika, gjithnjë në përputhje, nga ana tjetër, me 
epërsinë natyrore të reales, e cila është përmendur 
vazhdimisht. “Ontologjia”, “doktrina e kategorive” 
dhe temat tjera që i jepen metafizikës pak a shumë 
unanimisht, herë pas here kanë lënë vend për interesa 
që tejkalojnë kufijtë e reales, por, ky është një tregues 
vetëm për korrektësinë dhe pazbrapsshmërinë e 
këtyre interesave. Megjithatë, me aq sa shoh, nuk ka 


43 “Dber Gegenstëinde hëherer Ordnung”, fq. 198 ss. 

hapësirë për dyshimin më të vogël se qëllimi themelor 
i krejt metafizikës ka qenë gjithmonë i drejtuar drejt 
të kuptuarit të “botës” në një kuptim të rreptë, natyror, 
domethënë të botës së realitetit. Kjo është kështu 
edhe kur të kuptuarit e tillë duket se tregon që ajo që 
duhet kuptuar nuk pretendon aspak titullin e objektit 
real. Por, edhe nëse këndvështrimi i shprehur këtu 
mbi karakterin e metafizikës së mëparshme, nuk 1 
bind të gjithë, ose madje edhe nëse duhet të shfaqet 
si historikisht jokorrekt, gabimi ka të bëjë vetëm me 
definicionin, si të thuash, të “de lege lata”, kurse 
definicioni “de lege ferenda”“ do të mbetej akoma i 
hapur për shqyrtim. Nën këtë supozim, karakterizimi i 
metafizikës i paraqitur më lart do të ishte një propozim 
për një përkufizim: kufizimi i emrit “metafizikë” për 
shkencën e përgjithshme të realitetit do të ishte po aq 
i dëshirueshëm në interes të një formulimi të qartë 
të detyrave të metafizikës, sa do të ishte në interes 
të demarkacionit të saj të veçantë karshi teorisë së 
Objekteve. 

Por, në lidhje me problemin e fundit duhet 
sqaruar edhe një pikë. Nëse metafizika është shkencë 
e përgjithshme e reales, a duhet të themi që teoria 
e Objekteve, në të kundërtën, është shkencë e 
përgjithshme e jo-reales7 Ky do të ishte qartësisht 
një kriter shumë i ngushtë: pse duhet të përjashtohen 
Objektet reale nga teoria e Objekteve si të tilla2 Apo 


44 Breuer, te Hëtfler, loc. cit., fq. 189 (129). 

do të ishte më e përshtatshme ta karakterizojmë teorinë 
e Objekteve si një doktrinë të asaj që subziston, duke i 
kontrastuar fjalët “subziston” dhe “ekziston”,5 asisoj 
që ndërkohë që gjithçka që ekziston edhe subziston, 
nuk është e vërtetë se të gjitha entitetet subzistuese (P. 
sh. dallimi) ekzistojnë po ashtu2 Por, as në këtë rast 
nuk do të përfshihej i tërë territori, i cili, siç pamë, 
është nën juridiksionin e teorisë së Objekteve: ajo që 
nuk subziston, absurdi, do të përjashtohej. Me siguri 
që interesi natyror merret shumë pak me atë që nuk 
subziston, dhe ai është një sektor që ofron rezultate 
të vogla për të kuptuarit intelektual.“ Por, në fund të 
fundit, i përket “të dhënës” (Gegebenen), kështu që 
teoria e Objekteve nuk mund ta injorojë kurrsesi. 
Këto mangësi mund të përballohen duke 
përcaktuar thjesht një parim që teoria e Objekteve 
merret me të dhënën, pa marrë parasysh qenien (Sein) 
e saj, për aq sa bëhet fjalë vetëm për njohjen e kështu- 
qenies (Sosein) të saj. Megjithatë, ajo që nuk do të 
lejonte të ngelim te ky definicion, në natyrën e saj më 
intime, si të themi, është diçka pa dyshim e lidhur me 
teorinë e Objekteve. Sepse sikur teoria e Objekteve 
do të zgjidhte të impononte indiferencën ndaj qenies 
si një postulat themelor, atëherë do t'i duhej, në të 
njëjtën kohë, të hiqte dorë nga të gjitha pretendimet 
për të qenë shkencë, me çka do të përjashtohej edhe 


e 
45 Uber Gegenstënde hdherer Ordnung, fq. 186. 
46 Krh. E. Mally, në nr. III të këtyre studimeve, kap. I, $$ 5 ss. 

njohja e kështu-qenies (Soscin). Siç e dimë, është 
krejt e panevojshme që Objekti 1 njohjes duhet 
të ketë qenie. Por, e gjithë njobja duhet të ketë një 
Objektiv, i cili ka qenies e nëse teoria e Objekteve 
merret me kështu-qenien (Sosein), e cila vetë nuk do 
të kishte qenie, atëherë, me kusht që t'i injorojmë 
situatat përjashtuese, nuk do të kishte asnjë aspiratë 
të jetë teori. Natyrisht, postulati themelor mund të 
formulohet gjithmonë kështu: teoria e Objekteve 
neglizhon qenien vetëm në rastin e Objekteve të 
saj, por, megjithatë, jo në rastin e disa Objektivëve 
(të caktuara). Por, cila është arsyeja e mungesës së 
uniformitetit2 Për më tepër, ose mbase mbi të gjitha: 
se a është absurd për nga natyra ky ose ai Objekt, se a 
subziston apo mund të ekzistojë gjithashtu — këto janë 
pyetje që me të vërtetë janë me interes për teorinë e 
Objekteve dhe, në thelb, janë pyetje që kanë të bëjnë 
me qenien. Prandaj, për ta thënë shkurt: madje edhe 
kufizimi në kështu-qenien (Sosein) ndoshta nuk mund 
të harmonizohet mirë me natyrën esenciale të teorisë 
së Objekteve. 

Por, këtu megjithatë do të duhej të ekzistonte një 
mjet goxha i thjeshtë për të rregulluar situatën: është 
një dallim metodologjik dhe, pra, një i tillë që, për sa 
i përket natyrës së shkencave, njerëzit e mëparshëm 
kanë provuar ta trajtojnë më shumë me tepër zell, 
sesa me shumë pak zell. Siç dihet përgjithësisht, 
disa njohje e kanë legjitimitetin e vet në kuptimin 

e karakteristikave, në kështu-qenien (Sosein), të 
Objekteve apo Objektivëve të tyre. Nga ana tjetër, ka 
edhe raste tjera të njohjeve, te të cilat kjo nuk është 
ashtu.” Lloji i parë i njohjes është quajtur njohje 
apriorike, kurse ai i fundit njohje empirike. Në ditët 
e sotme ne përballemi herë pas here me dështimin 
për të njohur këtë dallim, por një dështim i tillë nuk 
ndikon në vlefshmërinë e dallimit më shumë se që 
ndikon fakti i daltonizmit në dallimin midis ngjyrave 
të ndryshme. (Gjendja e daltonizmit, megjithatë, 
është psikologjikisht shumë më interesante.) Nëse 
tani e përdorim këtë dallim mes njohjes apriorike dhe 
asaj empirike, atëherë më duket se nuk' do të kemi 
as vështirësinë më të vogël të bëjmë një diferencim 
të kënaqshëm midis dy disiplinave tona. Ajo që 
mund të njihet për një Objekt nga natyra e tij, pra a 
priori, ajo përket te teoria e Objekteve. Kjo involvon, 
në radhë të parë, kështu-qenien (Sosein) e “të 
dhënës”. Por, gjithashtu përfshin edhe qenien (Sein) 
e saj, me aq sa ajo mund të kuptohet nga kështu- 
qenia (Sosein) e saj. Nga ana tjetër, ajo që mund 
të përcaktohet për Objektet vetëm a posteriori, ajo 
përket te metafizika, me kusht që ajo njohje ka një 
karakter mjaft të përgjithshëm. Se domeni i realitetit 
nuk do të tejkalohet për sa kohë që njohja në fjalë 
është afirmative në natyrë, kjo sigurohet nga karakteri 
aposteriorik 1 kësaj njohjeje. Prandaj, ekzistojnë 


47 Uber Annahmen, Iq. 193 ss. 

saktësisht dy shkenca të gjeneralitetit më të lartë: një 
shkencë apriorike, e cila ka të bëjë me gjithçka që 
është e dhënë, dhe një shkencë aposteriorike, e cila në 
kërkimet e saj përfshin gjithçka që mund të shqyrtohet 
nga njohja empirike, d. m. th. krejt realiteti: shkenca 
e fundit është metafizika, kurse ajo e para është teoria 
e Objekteve. 

Ajo që para së gjithash do të bie në sy në këtë 
definicion është se metafizika aty paraqitet si shkencë 
empirike: por, përfaqësuesit e shkencave të veçanta e 
kanë qortuar edhe metafizikën e vjetër edhe atë të renë 
kryesisht për mungesë të empirizmit të mjaftueshëm. 
Unë nuk do të dëshiroja të dilja në mbrojtje të kujtdo 
që meriton një qortim të tillë dhe shpresoj se nuk e 
kam bërë këtë përmes asaj që kam thënë më sipër, 
sepse pikërisht në përkufizimin e metafizikës unë 
jam përpjekur tashmë të marr parasysh pretendimet 
e drejta të empirizmit. Në thelb, përvoja është burimi 
i vetëm i njohjes në dispozicion për cilëndo shkencë 
të realitetit, qoftë ajo shkencë të jetë e veçantë apo 
e përgjithshme. Unë them “në thelb”, sepse ajo që 
kërkohet nuk është që gjithçka duhet të jetë e përjetuar 
drejtpërdrejt, por që ne duhet të jemi në gjendje që 
nga ajo që përjetohet, të nxjerrim atë që nuk është 
përjetuar, dhe ndoshta madje edhe atë që nuk mund 
të përjetohet. Por, ajo që ka përvojën si themel të 
pashmangshëm, mbetet në vetvete gjithmonë si 
diçka empirike, dhe është roto coelo e ndryshme nga 

karakteri 1 përgjithshëm epistemologjik 1 apriorikes. 
Në këtë kuptim, nuk ka njohje tjetër për atë që 
ekziston përveç njohjes empirike. Nëse metafizika 
nuk ka në dispozicion përvojat e domosdoshme 
për zhvillimin e tezës së përgjithshme që është 
karakteristikë e saj, atëherë nuk ekziston metafizika 
ose, të paktën, nuk ekziston metafizika shkencore (gjë 
që metafizika shkencore është e vetmja, me të cilën 
merremi këtu). Është përmendur tashmë në mënyrë 
eksplicite se për qëllimet e diskutimeve aktuale, nuk 
është e nevojshme të marrim parasysh këtu se në 
çfarë mase është realizuar gjer tani dëshira për një 
metafizikë shkencore. Pra, është vetëm një paradoks 
në dukje, i cili mund të eliminohet me një reflektim të 
shkurtër, nëse duhet të them: pa marrë parasysh se sa 
shumë apo sa pak të kemi qasje te njohja metafizike, 
ajo njohje në thelb nuk mund të jetë asgjë tjetër pos 
njohje empirike. 

Por, nëse dikush e kundërshton këtë me faktin 
se me fjalën “metafizikë” janë emërtuar shpeshherë 
përpjekjet intelektuale e ndoshta edhe rezultate, 
të cilat në mënyrë të padyshim dhe ndoshta krejt 
parimore zbatojnë metoda jashtë-empirike (dhe për 
pasojë a priori), ai harron që për momentin jemi 
duke marrë qëndrimin, sit venia verbo, e “definitio 
ferenda”. Natyrisht, fakti që të dy sferat e njohjes, 
me ndarjen e pastër të të cilave po merrem tani, gjer 
tani nuk kanë qenë gjithmonë të dalluara në mënyrë 

të pastër, është diçka, për të cilën unë jam plotësisht 
i vetëdijshëm. Por, fakti që kjo ndarje nuk mund të 
jetë plotësisht e pavlerë — me kusht që kam pasur 
sukses në qartësimin e saj — këtu mund të dëshmohet 
vetëm me argumentin ontologjik, ose të paktën me 
argumente të ngjashme (madje edhe tani mund 
të ketë njerëz që nuk e kanë tejkaluar arsyetimin e 
tillë). Argumenti ontologjik është një përpjekje për të 
zgjidhur një problem metafizik në një mënyrë thjesht 
apriorike dhe, në atë kuptim, të trajtojë atë problem 
si një problem të thjeshtë të teorisë së Objekteve. Ky 
dhe argumentet e ngjashme duhet gjykuar me anë të 
këtij fakti. 

Nuk ka gjasa që me anë të kësaj ndarjeje të 
eliminohen të gjitha vështirësitë e tërheqjes së kufijve 
midis metafizikës dhe teorisë së Objekteve. Por, do të 
ishte po ashtu e padrejtë të kërkohej, pikërisht në këtë 
rast, ajo që mbase nuk është arritur ende në ndonjë 
fushë midis disiplinave fqinje. Më i rëndësishëm është 
kundërshtimi që bëhet nga këndvështrimi i teorisë 
së Objekteve. Ne e kemi trajtuar këtë shkurtimisht 
sikur të ishte një shkencë e përgjithshme, edhe pse 
më lart na duhej të bënim një dallim eksplicit midis 
një teorie të përgjithshme dhe një teorie speciale të 
Objekteve. Por, këtu ekziston një papërsosmëri që, të 
paktën tani për tani, domethënë në nivelin aktual të 
diturisë sonë për çështjet që kanë të bëjnë me teorinë 
e Objekteve, për arsye praktike, nuk do të mund të 

eliminohet. Është e qartë se matematika, si një teori 
speciale e Objekteve, mund të shoqërohet nga teori 
edhe të tjera të specializuara të Objekteve, numri i të 
cilave vështirë se mund të përcaktohet për momentin. 
Por, këto fusha aktualisht për ne janë të njohura në 
mënyrë aq të papërsosur, saqë nuk ndjehet nevoja për 
t'u specializuar në to gjatë përpunimit të tyre. Teoritë 
speciale të Objekteve sot praktikisht ndahen në 
matematikore dhe jo-matematikore: ajo që mund të 
thuhet tani lidhur me anëtarin e dytë të kësaj ndarjeje 
tërësisht primitive është aq e qartë, saqë lehtësisht gjen 
një vend brenda kornizës së teorisë së përgjithshme të 
Objekteve. Nga kjo pikëpamje, në fakt nuk ekziston 
aktualisht asnjë teori speciale e Objekteve përveç asaj 
të matematikës. Natyrisht, nuk është aspak e thjeshtë 
të parashikosh se sa kohë do të vazhdojë një situatë 
e tillë. Një zhvillim përgjatë këtyre linjave nuk do 
të parashikohet në asnjë mënyrë nga përkufizimi i 
propozuar më lart. Ashtu siç ekzistojnë shkenca të 
veçanta empirike kundër shkencës së përgjithshme 
empirike, në të njëjtën mënyrë, shkencat speciale 
apriorike mund të shoqërojnë shkencën e përgjithshme 
apriorike. Për momentin, kjo mundësi është realizuar 
vetëm në matematikë, e cila për shkak të subsumimit 
të saj nën këndvështrime të teorisë së Objekteve, ne 
e kemi vendosur pranë disiplinave, të cilat tani vertët 
nuk janë reale, por ato janë disiplina, të cilat janë 
të paktën të mundshme. Gjithsesi, matematika nuk 

ka nevojë të gjejë veten në atë izolim të çuditshëm, 
nga i cili vuajnë pikëpamjet e mëparshme teorike të 
matematikës. $ 

Në fund duhet të kthehem edhe një herë te 
vendosja e teorisë së Objekteve te shkencat filozofike, 
e cila u bë më lart pa u thirrur në një definicion. Me 
atë rast jam përpjekur të klasifikoj si filozofike ato 
shkenca që janë të preokupuara vetëm me çështje 
psikologjike ose që janë të preokupuara edhe me 
çështje psikologjike. Tani kohëte fundit është shprehur 
mendimi” se punimet e mia në teorinë e relacioneve 
dhe komplekseve mund të më kenë shtyrë që tani t'i 
atribuoj filozofisë një objekt esencialisht të dyfishtë: 
së pari, çështjet psikologjike dhe, së dyti, relacionet 
(krahas komplekseve). Se një modifikim i tillë do të 
shkatërronte plotësisht unitetin e definicionit origjinal, 
është shumë e qartë. Duhet indinjuar pse besohet se 
objekti i filozofisë është një larmi e shumëngjyrshme e 
mbetjeve nga shkencat natyrore, përveç nëse besohet 
se filozofia në përgjithësi duhet të karakterizohet 
duke iu referuar asaj që e lënë si tepricë shkencat 
natyrore.“ Por, me këtë nuk do t'i jepej filozofisë një 
pozitë veçanërisht e denjë. Dhe, edhe nëse instalimi i 
një veprimtarie shkencore do të synonte esencialisht 


48 Krh. më lart, pjesa 2 dhe 7. 

49 Nga Hëfler në studimin e tij “Zur gegenvvërtigen Naturphilosophie”, 
fq. 124 (64). 

50 Krh. J. Breuer te Hëfler, loc. cit., fq. 190 (130). 

kapjen e mbetjeve mund të ketë një justifikim praktik, 
kjo vështirë se mund të ndryshojë faktin teorik që në 
vetvete këto mbetje marrë së bashku nuk përbëjnë 
materiale për një shkencë. Në anën tjetër, është e sigurt 
se komplekset dhe relacionet, me aq sa janë ideale —sot 
do të thosha më mirë: komplekse ideale dhe relacione 
ideale”' — nuk janë as fizike e as psikike: sepse ato nuk 
janë fare reale. Por, që t'i përfshijmë ato në filozofi — 
me fjalë të tjera, që të jemi në gjendje të shqyrtojmë 
teorinë e Objekteve si një disiplinë filozofike — nuk 
na duhet të rishikojmë pikëpamjen tonë të filozofisë 
më shumë se e bëjmë këtë në lidhje me shkencën 
tjetër universale. Nëse mund ta llogaris metafizikën 
ndër disiplinat filozofike, sepse i rrok problemet e 
saj mjaft gjerë në atë mënyrë që, krahas fizikes, në të 
duhet përfshirë edhe psikologjikja po ashtu, atëherë 
asgjë nuk pengon që ta trajtojmë teorinë e Objekteve 
si shkencë filozofike për të njëjtat arsye. Teoria e 
Objekteve ka të bëjë me të dhënën (Gegebenen) 
marrë në tërësinë e saj, ne mund të shohim se psikikja 
përket te e dhëna, por pa paragjykim ndaj faktit se 
Objektet fizike dhe ideale futen po Sn aty dhe duhet 
gjithashtu të përpunohen. E sipërpërmendura mund të 
thuhet krejt pavarësisht nga fakti se te Obj ektet ideale 
(të cilat sipas natyrës janë gjithmonë të mbirenditura 


a i përket arsyeve për këtë ndryshim në terminologjinë që kam 


SIPER S ri tani, krh. nr. LI të këtyre hulumtimeve nga Mally, kap. I, 


përdorur de 
pjesa 9, I I. 

Isuperius)), Objektet psikike edhe njëherë mund të 
vijnë në shprehje si Objekte të pashmangshme të 
nënrenditura (inferiora). 

Natyrisht, nuk ngurroj të pranoj se ky paralelizëm 
që është treguar se qëndron në mes teorisë së 
Objekteve dhe metafizikës, qëndron po ashtu në 
çështjet tjera që në themel kanë rëndësi më shumë 
praktike, sesa teorike. Nga rrethana që metafizika 
merret vërtet edhe me psikiken, mirëpo jo vetëm 
me psikiken, por edhe me atë që është fizike, kam 
konkluduar asokohe, që për trajtimin e problemeve 
metafizike nuk është i legjitimuar dhe i thirrur vetëm 
përfaqësuesi 1 një shkence të psikikes, por hiç më pak 
se ai edhe përfaqësuesi i një shkence të asaj që është 
fizike. Tani më duket që askush s'ka rrugëdalje tjetër 
pa e bërë të njëjtin koncesion edhe për sa i përket 
teorisë së Objekteve. 

Sigurisht, në lidhje me teknologjinë e kërkimit 
në metafizikë si dhe në teorinë e Objekteve, ata që 
aftësohen në trajtimin shkencor të përvojave psikike 
duhet të kenë një avantazh të caktuar. Veçanërisht 
në teorinë e Objekteve është fatalisht e lehtë, siç e 
dimë, të rrëshqasim në psikologji, ky fakt flet një 
gjuhë që nuk duhet keqkuptuar. Por, këto nuk janë 
veçse shqyrtime të teknikës: edhe në kuptimin e asaj 
që është thënë tani, është gjithashtu e pamundur të 
mos shihet që, në rrethana të veçanta, shqyrtimet 
e tilla mund më se të ekuilibrohen, për shembull, 

përmes një teknike të caktuar të sjellë përmes një 
shkence tjetër. Derisa matematika në veçanti mund të 
konsiderohet si një teori e specializuar e Objekteve, 
do të ishte mosmirënjohëse të harrohet që hulumtimi i 
llojit që i përket tcorisë së Objekteve çon në rezultate 
të shkëlqyeshme, shpeshherë pa ndonjë mendim për 
interesa tjera filozofike. 


99 


“12. Përfundim 


Nëse paraqitjet e mëparshme kanë përshkruar, të 
paktën në skica të përgjithshme, thelbin dhe arsyetimin 
e një shkence të veçantë, “teorinë e Objekteve”, si dhe 
pozitën e saj brenda grupit të disiplinave shkencore, 
duket se ka ardhur koha për të thënë diçka më të saktë 
në lidhje me detyrat dhe metodat e kësaj shkence të 
re. Por, nga njëra anë, gjëja më e rëndësishme në 
këtë drejtim ka rezultuar më sipër vetvetiu: sepse kur 
tashmë e dimë se me çfarë ka të bëjë një shkencë, 
në këtë mënyrë përgjithësisht janë të paracaktuara 
detyrat e saj, veçanërisht kur karakteri apriorik i 
disiplinës në fjalë dihet paraprakisht: e nga kualifikimi 
i fundit përcaktohet edhe pika më e rëndësishme në 
lidhje me metodën. Nga ana tjetër, (dhe mbi të gjitha), 
megjithatë, bërja e planeve, siç dihet, është “shumë, 
shumë herë një okupim mendor mburravec dhe i 
harlisur”. Duke u treguar të tjerëve rrugë të caktuara, 
të cilat vetë nuk i përshkon, ndoshta është okupim 
edhe më i harlisur. Për këtë arsye do të preferoja të 
abstenoja n ga ekspozita e mëparshme për një shkencë 
që është vetëm në fillim për t'u formuar, nëse nuk 
mund të shpresoja që marrëdhënia ime e deritanishme 
me të do të eleminonte dyshimin se jam i kënaqur 
me projekte, pa vënë dorë për përmbushjen e tyre. 
Kërkohet shumë më tepër punë të jesh Prometeu sesa 
Epimeteu, kështu që me siguri nuk do të duket si një 

vetë-lavdërim që këtu tregon faktin që vite me radhë, 
ose më saktë me dekada, kam punuar shkencërisht 
nën ndikimin e interesave që lidheshin me teorinë 
e Objekteve, pa dyshimin më të vogël në natyrën 
e mirëfilltë të këtyre interesave. Por, fakti që kjo 
natyrë në hovin e parë më është imponuar plotësisht 
nga vetja, së pari në mënyrë praktike dhe më pas — 
vështirë do ta dija se kur” — gjithashtu në një mënyrë 
teorike, është diçka, në të cilën shoh një argument 
të ri në favor të vlefshmërisë së pretendimeve të 
bëra më parë në emër të teorisë së Objekteve. (Në 
të vërtetë ky nuk është argument formalisht rigoroz, 
por që sipas peshës së tij, nuk duhet nënvlerësuar. ) 
Këto pretendime, megjithatë, për mua shënojnë më 
shumë një vizion retrospektiv, sesa anticipues. Nëse 
do të kisha mundësinë të demonstroja se sa i frytshëm 
është për mua, si për të tjerët, shqyrtimi i vetëdijshëm 
i teorisë së Objekteve, si përballë problemeve të vjetra 
ashtu edhe përballë qasjeve dhe zgjidhjeve të reja dhe 
të panumërta, atëherë do të thoja që asnjë përpjekje 
për të fituar miratim eksplicit për këtë këndvështrim, 
, me anë të paraqitjes së karakterit të tij dallues, s'mund 
të jetë në asnjë mënyrë e parakohshme. 

Mirëpo, paraqitja e kësaj eseje në kuadër të 
koleksionit aktual të hulumtimeve ka një shkas 


vë 
52 Gjithsesi ka qenë shumë para vitit 1903, kur shfrytëzova rastin për 
herë të parë t'i referohem teorisë së Objekteve në mënyrë eksplicite me 
emër. Cf, “Bemerkungen ber den Farbenkërper, etj.”, loc. cit. fq. 3 ss. 

më të veçantë, Nuk mund të mungonte të gjente 
një kujdes veçanërisht të mirë edhe hulumtimi 
për teorinë e Objekteve në rrethin, brenda të cilit 
për herë të parë u gjallërua goxha shumë dija për 
rëndësinë e teorisë së Objekteve. Në këtë mënyrë 
është bërë e mundur që të vendosen dy studime 
kushtuar teorisë së Objekteve në fillim të koleksionit 
aktual (Këto studime që po i përmend Meinong-u 
këtu janë studimi i Rudolf Ameseder “Beitrige zur 
Grundlegung der Gegenstandstheorie” dhe ai i E. 
Mally, “Untersuchungen zur Gegenstandstheorie des 
Messens”, përkth.), pjesët tjera. të këtij koleksioni 
po ashtu mund të dëshmojnë aty-këtu për dobinë 
e dijes dhe shkathtësisë në teorinë e Objekteve për. 
hulumtimin psikologjik. Për këtë arsye dukej e 
përshtatshme që të përmendim shprehimisht teorinë 
e Objekteve në titullin e tërë koleksionit dhe të 
pranohet një lloj sqarimi bazik i asaj që nënkuptohet 
me një shprehje të tillë, me qëllim që të procedohen dy 
studimet e cekura. Pra, ajo që është thënë më lart për 
një shkencë të re, madje edhe brenda këtij botimi, nuk 
është diçka që paraqitet si një ëndërr e rehatshme e së 
ardhmes ose si një utopi, por si një qëllim i përcaktuar 
sa më qartë që të jetë e mundur, dhe për t'iu aftuar atij 
ne kemi filluar të përdorim aftësitë tona më të mira. 
Prandaj, nëse shpjegimet e tanishme do të 

funksionojnë në të njëjtën kohë si një lloj parathënieje 
e veçantë për pjesën e këtij libri që ka të bëjë me 

teorinë e Objekteve, ky është vendi i duhur për disa 
vërejtje për dy veprat që pasojnë. Jo vetëm redaktori 
i këtyre eseve është ai që flet në këto vëzhgime, por 
përkundrazi mesuesi akademik, i cili, jo shumë kohë 
më parë, pati kënaqësinë t'ua paraqiste autorëve të 
hulumtimeve vijuese shkencat filozofike, dhe për këtë 
arsye ai e konsideron veten të autorizuar (në rrethanat 
aktuale dhe të veçanta, i obliguar) të përjashtojë disa 
keqkuptime të parashikueshme, duke marrë parasysh 
intencionet e këtyre veprave, për të cilat po flas. 

Në përputhje me sa u tha më sipër, vështirë se 
mund të dyshohem për mosmirënjohje të mjaftueshme 
për studimet përgatitore, të cilat nga këndet më 
të larmishme kanë qenë shumë të dobishme për 
teorinë e Objekteve, nëse megjithatë pohoj: teoria 
e Objekteve është një shkencë e re, shumë e re, etj. 
Kushdo që hyn në fushën e saj, gjen një mori të 
pafundme problemesh dhe mundësishë të zgjidhjeve 
që paraqiten gjatë rrugës: por, edhe pas reflektimit 
më të kujdesshëm, askush nuk mund të shpresojë të 
ketë gjithmonë të drejtë. Përkundrazi, secili duhet të 
llogarisë se, ajo që ai beson se ka krijuar në mënyrë 
të fortë, shpeshherë do të duhet të sakrifikohet në të 
ardhmen nga përparimi i dijes ose nga teknikat më të 
përsosura të kërkimit. Dhe është e qartë se në fillim 
individualiteti i hulumtuesit duhet të luajë një rol më 
përcaktues në rezultatet, sesa në kohërat e traditave 
të etabluara dhe të metodave më shumë të rafinuara 

të kërkimit. Për këtë arsye, shtjellimet e paraqitura 
në këto punime nuk duhet kuptuar në asnjë mënyrë 
sikur autori i tyre të dëshironte t'i ekspozojë si 
rezultate përfundimtare. Këto janë vetëm shqyrtime 
preliminare, jo të konceptuara me nxitim — Siç mund 
të dëshmojë redaktori —, por duke ditur që ka shumë 
gjëra që mund të përmirësohen në to dhe, gjithashtu, 
me shpresën që ajo që ofrohet këtu nuk është Fl 
destinuar që lexuesi ta pranojë në mënyrë pasive, por 
që ta bëjë atë objekt të kritikës dhe të kultivimit të 
mëtejshëm. 

Mbi këto presupozime, nuk ka asnjë arsye për 
kundërshtime nëse mendimet e paraqitura në ato 
dy ese nuk përkojnë gjithmonë me njëra-tjetrën 
për sa i përket ideve dhe terminologjisë, dhe me 
pikëpamjet që i kam prezantuar unë, edhe pse ata 
janë më shumë se një herë të detyruar të përballen 
me çështje parimore dhe, si pasojë, ndonjëherë për 
të hyrë në ato çështje parimore që unë kam prekur. 
Kjo në vetvete është një shenjë e gjendjes primitive 
të teorisë së Objekteve. Dikush mund të ndjehet i 
prirë të na qortojë shumë lehtë, sepse nuk kemi zbutur 
dallimet tona në bisedën tonë gojore, në mënyrë që të 
paraqitemi para publikut me një sistem të unifikuar 
fort të koncepteve dhe shprehjeve. Kërkesat që 
kontraverzat duhet të zgjidhen në mënyrë private 
dhe jo në shtyp, sigurisht që janë legjitime, por unë 
mund të raportoj që ne nuk po kursejmë diskutimin në 

Institutin Filozofik të Graz. Natyrisht, parimi i lirisë 
më të madhe të mundshme të bindjeve vlen në të 
njëjtën kohë: sikur të kishim vendosur të mos lejonim 
që pikëpamjet individuale të shpreheshin përtej 
limiteve të caktuara, do t'ua hapnim derën ndikimeve 
të një natyre sugjestive, të cilat mund të bëhen më 
të dëmshme pikërisht kur puna hulumtuese është në 
fillet e saj. Dhe nëse në vazhdim do t'i kishim ofruar 
lexuesit diçka më të rrumbullakosur dhe më unitare, 
do të mund ta kishim bërë vetëm duke sakrifikuar 
disa nxitje që më vonë mund të dëshmoheshin si më 
të frytshmet për zhvillimin e mëtejmë të teorisë së 
Objekteve. 

Një mangësi tjetër e dy kontributeve të 
mëposhtme, për të cilën autorët, për më tepër, janë 
shumë të vetëdijshëm, bazohet të paktën pjesërisht në 
shqyrtime të një natyre të ngjashme. Literatura për 
një temë mund ta stimulojë atë që i është kushtuar 
hulumtimit të asaj teme: por, nga ana tjetër, gjithashtu 
mund të shërbejë, me forcën e sugjerimit, të këpusë 
çfarëdo aftësie që mund të kishte dhënë fryt. Shpresoj 
se në këtë, të paktën pjesërisht, gjendet arsyetimi për 
faktin që kam ndjekur dhe ligjëruar prej kohësh si një 
parim të parë themelor: së pari duhet vëzhguar dhe 
reflektuar, për të lexuar më vonë. Por, ky ligj themelor 
përmban në një farë mënyre rrezikun, të cilin nuk 
mund ta injoroj, se literatura e përdorur është e 
pamjaftueshme, sidomos kur kompletimi i një vepre 

është i lidhur me një moment të caktuar ose, për shkak 
të rrethanave të veçanta, është e vështirë të mblidhen 
ato që duhet përdorur. Të dy këto gjëra kanë ndodhur 
në këto studime të mëposhtme në teorinë e Objekteve. 
Meqenëse rasti i jashtëm i botimit të tashëm kërkonte 
që libri të botohej para fundit të vitit 1904, më duhej t'u 
bëja presion autorëve të përfundonin shkrimet e tyre 
në një periudhë që nuk i lejonte të bënin iluzione për 
përkryerjen e atyre veprave. Nga ana tjetër, literatura 
për temën e teorisë së Objekteve, siç mund të nxirret 
nga vërejtjet që kemi bërë herë pas here,” ishte në 
këtë kohë shumë e vështirë për t'u qasur. Ajo ishte 
shpërndarë në të gjitha drejtimet e imagjinueshme, por 
edhe, dhe mbi të gjitha, sepse për ta zbuluar, e lëre më 
të absorbohet, ishte pjesërisht thelbësore të bëhej një 
studim i thelluar i disiplinave të caktuara fqinje. Për 
këtë arsye, në dy esetë që vijojnë do të kërkohet kot 
për një përdorim mjaft uniform të literaturës relevante 
matematikore, megjithë rëndësinë themelore të saj 
për themelimin e teorisë së Objekteve. Askush prej 
nesh nuk beson se duhej të ishim të kënaqur me kaq 
në këtë punë: nga ana ime, shpresoj që parimi i të 
reflektuarit dhe të lexuarit, do të ruhet gjithmonë, 
megjithë rrethanat e veçanta. 
Nëse nuk gabohem, lexuesi nuk do ta konsiderojë 
skandaloz numrin e madh të koncepteve dhe termeve 
të reja, shumë prej të cilave mund të duken të tepërta 

dhe të pakëndshme dhe që — nëse vërtetë janë — nuk do 
të kenë sukses: dhe as nuk do ta konsiderojë tronditëse 
që kemi vendosur t'i japim këtij ose atij koncepti një 
emër tjetër nga ai që kam përdorur unë në studimet 
e mëparshme. Një term i mirë vlen aq sa gjysma e 
një zbulimi, dhe është më mirë të zëvendësohet një 
term i keq kur të jetë gjetur një më i mirë, sesa të 
vazhdohet të merren pasojat e keqija vetëm shkaku i 
konservativizmit. 

Përmbledhja: në sa u tha më sipër është bërë një 
përpjekje për të demonstruar legjitimitetin e teorisë së 
Objekteve si shkencë e veçantë në vetvete. Dy esetë 
që pasojnë — rastësisht dhe në mënyrë implicite edhe 
hulumtimet tjera të përfshira në këtë vëllim — kanë 
për qëllim të ofrojnë kontribute për këtë shkencë. 
Në këtë drejtim, të kërkohet diçka e plotë dhe e 
padiskutueshme, vështirë se do të ishte e drejtë në 
rrethanat aktuale të gjërave. Është e mjaftueshme 
nëse kemi qenë në gjendje të propozojmë shqyrtime 
dhe kritika të pikëpamjeve atyre që duan të shkojnë 
edhe më tutje, pikëpamje këto, me të cilat mund të 
tregohet se rruga e ndjekur meriton besim dhe se 
kushdo që hyn në të, do të përparojë. Shpresojmë që 
ajo që kemi qenë në gjendje të ofrojmë këtu, do të 
jetë e përshtatshme për të siguruar njohje dhe miq për 
shkencën e re të teorisë së Objektevet 

